அரசியல் அமைப்புச் சட்டம் வழங்கியுள்ள அடிப்படை உரிமைகள் யாது? -- உங்களுக்கு உதவும் சட்டங்கள், | பெட்டகம் அரசியல் அமைப்புச் சட்டம் வழங்கியுள்ள அடிப்படை உரிமைகள் யாது? -- உங்களுக்கு உதவும் சட்டங்கள், 1. சமத்துவ உரிமை (பிரிவு 14-18) 2. சுதந்திர உரிமை (பிரிவு 19-22) 3. சுரண்டலுக்கு எதிரான உரிமை (23-24) 4. சமய உரிமை (25-28) 5. பண்ப... https://pettagum.blogspot.com/2013/01/blog-post_7661.html 1. சமத்துவ உரிமை (பிரிவு 14-18) 2. சுதந்திர உரிமை (பிரிவு 19-22) 3. சுரண்டலுக்கு எதிரான உரிமை (23-24) 4. சமய உரிமை (25-28) 5. பண்பாடு மற்றும் கல்வி உரிமைகள் (29-30) 6. தீர்வு பெறும் உரிமை (பிரிவு 32-25) பிரிவு 14 – சட்டத்தின் முன் அனைவரும் சமம் – சட்டத்தின் முன்பு சமத்துவத்தையோ சம பாதுகாப்பை அரசு மறுக்கக் கூடாது. பிரிவு 15 – எந்த குடிமகனையும் மதம், இனம், சாதி, பால், பிறப்பிடம் ஆகியவற்றில் ஏதனையாவது காரணம் காட்டி அவரை பாகுபாட்டுடன் நடத்தக் கூடாது. பிரிவு 16 – பொது வேலைவாய்ப்பில் எல்லோருக்கும் சம வாய்ப்பு அளிக்கப்பட வேண்டும். பிரிவு – 17 தீண்டாமை ஒழிப்பு: தீண்டாதோர் என்று யாரையும் ஒதுக்கி வைத்தல் இச்சட்டத்தின் மூலம் அழிக்கப்படுகிறது. தீண்டாமை நடைமுறைப்படுத்தப் படுவதைத் தடுக்கிறது. தீண்டாமையின் மூலம் தகுதியிண்மை கடைப்பிடிக்கப்பட்டால் அது குற்றமாக கருதப்பட்டு தண்டிக்கப்படும். பிரிவு 19 அனைத்துக் குடிமக்களுக்கும் வழங்கப்பட்டுள்ள சுதந்திர உரிமைகள் அ. பேச்சு மற்றும் கருத்துக்களை வெளியிடும் சுதந்திரம் ஆ. ஆயுதங்களின்றி அமைதியாக கூடுவதற்கான சுதந்திரம் இ. குழுக்கள் – சங்கங்கள் அமைப்பதற்கான சுதந்திரம் ஈ. இந்தியா முழுவதும் சென்றுவர சுதந்திரம் உ. நாட்டின் எந்தப்பகுதியிலும் சென்று தங்கி வாழ உரிமை. ஊ. எந்தத்தொழில், வேலை, வணிகம் மற்றும் வியாபாரம் செய்யும் சுதந்திரம் (மேற்கண்ட சுதந்திர உரிமை சில கட்டுப்பாடுகளைக் கொண்டது அவைகள் பற்றி பிரிவு 19 (2) முதல் (6) வரையிலான பிரிவுகள் விளக்குகின்றன) இ. எந்த நபரையும் அவருக்கு எதிரான வழக்கில் ஓர் சாட்சியாய் அவரை இருக்குமாறு கட்டாயப்படுத்தக் கூடாது. பிரிவு 21. எந்த நபரின் வாழ்க்கையையோ அல்லது தனி நபர் சுதந்திரத்தையோ சட்டத்தால் ஏற்படுத்தப்பட்ட நடைமுறைகளில் தவிர பிற வழிகளில் மீறப் படக் கூடாது. பிரிவு 22 கைது மற்றும் தடுப்புக்காவல் ஆகியவற்றுக்கு எதிரான பாதுகாப்பு அ. கைது மற்றும் தடுப்புக் காவலுக்கான காரணங்களை உடனே தெரிவிக்க வேண்டும். வழக்கறிஞரை கலந்தாலோசிக்க அவருக்கு உரிமை உண்டு. ஆ. 3 மாதத்திற்குள் அறிவுரைக்கு குழுமத்தின் முன், தடுப்புக் காவலை உறுதிப்படுத்த வேண்டும். இ. தடுப்புக் காவலை எதிர்த்து நீதிமன்றத்தில் முறையீடு செய்ய உரிமை. பிரிவு 23 சுரண்டலுக்கு எதிரான உரிமை. மனித உடல் உறுப்புக்களை வியாபாரம் செய்வதையும், பிச்சை எடுக்க வைப்பதும் கட்டாய வேலை வாங்குவதையும் தண்டிக்கக் தக்க குற்றமாக சட்டம் கூறுகிறது. பிரிவு 24: 14 வயதுக்குட்பட்ட சிறுவர்களை எந்த நிறுவனத்திலும் அல்லது வேறு தொழிலகம் எதிலும் வேலைக்கு வைக்கக் கூடாது. 25) சொத்துரிமை – கல்வியுரிமை – அடிப்படை உரிமைகள்? சொத்துரிமை ஓர் அடிப்படை உரிமையாக பிரிவு 19 (1)ல் வைக்கப்பட்டு பின் 44வது சட்டத்தின் கீழ் நீக்கம் செய்யப்பட்டது. பிரிவு 300 இன் கீழ் சொத்துரிமை ஓர் சாதாரண உரிமை என்ற அளவில் தற்பொழுது சட்டத்தால் கூறப்படுகிறது. கல்வியுரிமை ஓர் அடிப்படை உரிமையாக இருந்தது. பின்னர் அது ஆரம்பக் கல்விக்கு மட்டுமே பொருந்தும் எனக் கூறப்பட்டது. உங்களுக்கு உதவும் சட்டங்கள் 4954196509697975763


Ananda Vikatan - 09 March 2011 - குழந்தையின் உலகத்தை திருப்பிக் கொடுங்கள்... | குழந்தையின் உலகத்தை திருப்பிக் கொடுங்கள்... - Vikatan ந்த மூலையில் நின்றாலும் நம்மைப் பார்த்துக் கண்ணடிக்கிறது அந்த ஆளுயர மிக்கி மவுஸ் புகைப்படம். குட்டியூண்டு சைக்கிளில் உற்சாகமாகப் பெடல் போடுகின்றன வாண்டுகள். பிங்க் நிறத் தலையணையைக் கட்டிக்கொண்டு, தனது புஜ்ஜியைக் கொஞ்சுகிறாள் டோரா. இஞ்ச் பை இஞ்ச் இப்படிச் சந்தோஷம் இருந்தாலும்கூட, மெல்லிய புகைபோல அங்கே கொஞ்சம் சோகமும் இழையோடுகிறது. அது ரத்தப் புற்றுநோயால் பாதிக்கப்பட்டு இருக்கும் குட்டி தெய்வங்களுக்கான வார்டு! கோவை ஸ்ரீ ராமகிருஷ்ணா மருத்துவமனையின் ரத்தப் புற்றுநோய் இலவச சிகிச்சை மையம். மொத்தம் 16 படுக்கைகள். ஒவ்வொரு படுக்கையிலும் முளைத்துவிட முட்டித் துடிக்கின்றன மொட்டுக்கள். 'கட்டாயம் பூப்பூக்கும்... கவலை வேண்டாம்’ என்று நம்பிக்கை தெறிக்கப் பேசுகிறார் டாக்டர் குகன். இந்த மையத்தின் அஸ்திவாரமே இவர்தான். புற்றுநோயியல் துறையின் சிறப்பு நிபுணர். இங்கு குழந்தைகளுக்கான சிகிச்சை மற்றும் பெற்றோர் தங்கும் இடம், உணவு இலவசம். கூடவே, நிறைய அன்பும் அரவணைப்பும். தும்மலுக்கும் தூக்கத்துக்கும்கூட காரணங்களை அடுக்கி கரன்ஸியைக் கறக்கும் கார்ப்பரேட் மருத்துவமனைகளுக்கு நடுவில் ஒரு கோயில் இது. கோடைக் காலம், குளிர்காலம் எல்லாமுமே 'மருந்துக் காலம்’ என்பதால் குழந்தைகள் சிலருக்குத் தலை முடி வெகுவாகக் கொட்டி இருக்கிறது. உதடுகளில் ஒட்டிக்கொண்டு இருக்கும் செரிலாக் கைத் துடைத்தபடியே புன்னகைக்கிறான் குட்டிப் பையன். வலது கையில் க்ளூக்கோஸ் ஏறிக்கொண்டு இருக்கும் குட்டிப் பெண்ணின் இடது கன்னத்தில் வட்டமாகத் திருஷ்டிப் பொட்டு வைக்கிறார் அம்மா. யாரும் அறியாமல் விழிகளைத் துடைத்தபடி, நமது தோளில் தட்டுகிறார் குகன். ''கேன்சர் சிகிச்சைன்னாலே சென்னை அடையாறுக்குப் போங்கன்னு சொல்லிட்டு இருந்த காலகட்டம் அது. அஞ்சு வருஷத்துக்கு முன்னாடி புற்றுநோயால் பாதிக்கப்பட்ட ஆட்டோ டிரைவர் ஒருத்தரின் குழந்தைக்கு நாங்க அடிப்படை சிகிச்சைகளைக் கொடுத்துட்டு, மேல் சிகிச்சைக்காக அடையாறைக் கைகாட்டினோம். அப்பதான் அவர், 'டாக்டர், அடிக்கொரு தடவை சென்னைக்குப் போயிட்டு வர பணக்காரங்களால் முடியும். என்னை மாதிரி ஏழைங்களுக்கு இங்க வர்றதே பெரிய விஷயம். எல்லா சிகிச்சையும் இங்கேயே கிடைக்க வழி பண்ணக் கூடாதா?’ன்னு பரிதாபமாகக் கேட்டார். அந்த வார்த்தைகள்தான் நீங்க பார்க்கிற இந்த இலவச சிகிச்சை மையத்துக்கான பிள்ளையார் சுழி. ஒவ்வொரு படியா எடுத்து வெச்சோம். ஆச்சர்யப்படுற மாதிரி உதவிக் கரங்கள் நீண்டுச்சு. முத்துசாமி நாயுடுங்கிறவர் தரப்புல இருந்து நன்கொடையா ஐம்பது லட்சத்தைக் கொடுத்தாங்க. அவரோட நினைவா அந்த வார்டுக்கு அவரோட பெயரையே வெச்சோம். சிகிச்சை பெறும்குழந்தைகளுக்கும், அவங்களோட பெற்றோர்களுக்கும் அருமையான உணவைத் தர முன்னணி ஹோட்டல் நிர்வாகம் முன்வந்துச்சு. இப்படிப் பலர் எந்தவித எதிர் பார்ப்பும் இல்லாம உதவி செய்றாங்க'' என்றபோது, அருகில் இருந்து ஒரு குழந்தை நம் சட்டையைப் பிடித்து இழுக்க... திரும்பிப் பார்த்தோம். ஆப்பிளைக் கடித்தபடி அழகு காட்டிச் சிரிக்கிறாள் அவள். கால் எட்டாத நிலையிலும் அந்த சைக்கிளை ஓட்டியே ஆக வேண்டும் என்று அறையை அதகளப்படுத்திக் கொண்டு இருந்தாள் ரேணுகா. தீபனோ டாக்டர் குகனை, 'ஏய்... ஊசி போட்டுருவேன் ஜாக்குரத...’ என ஒற்றை விரல் காட்டி மிரட்டுகிறான். ''எங்களோட மையம் மூலமா கிட்டத்தட்ட இந்த ஆறு வருஷத்துல பல நூறு குழந்தைங்களைக் காப்பாத்தி வர்றோம். இன்னும் நிறையக் குழந்தைகள் சிகிச்சைக்காகக் காத்து இருக்காங்க. அப்படிக் காத்திருக்கிற ஒவ்வொரு நாளும் அவர்களுடையே ஆயுள் நாட்கள் குறைஞ்சுட்டே வருது. இந்தச் சூழலை உடைச்சு, நிறைய ஏழைக் குழந்தைங்களுக்கு இலவச சிகிச்சை கொடுக்கிறதுதான் எங்களோட நோக்கம். அப்போதான் இந்தக் குழந்தைங்களுக்கு அவங்களோட உலகத்தைத் திருப்பிக் கொடுக்க முடியும்'' என்கிறார் நெகிழ்வாக.


source: fineweb

text: கர்ப்பப்பை புற்றுநோய் தீர்க்கும் ஆன்டிவைரஸ் சித்தா மருந்துமாற்றம் செய்த நேரம்:3/15/2013 2:00:19 PM பெண்களின் கர்ப்பப்பை புற்றுநோய்க்கு சித்தா முறையில் ‘ஆன்டி வைரஸ்’ மருந்து கண்டறிந்து தமிழக அரசின் மருந்து கட்டுப்பாடு மைய அனுமதி பெற்றுள்ளார் சூரியா பாரத் மருத்துவமனையின் சித்த, அலோபதி டாக்டர் எஸ்.எஸ்.மணிகண்டன். இதுபற்றி அவர் மேலும் கூறுவதாவது: நாட்டில் நடக்கும் பல குற்றங்களுக்கு காரணம் மது. போதை வெறியில் இருப்பவர்களால்தான் பல கொடூர செயல்கள் நடக்கின்றன. கஞ்சா, அபின், பிரவுன்சுகர், புகையிலை பழக்கங்களும் இதுபோன்றதே. இவை சமூகத்தை மட்டுமின்றி உடல்நலத்தையும் பாதிக்கின்றன. பான்பராக், புகையிலை பழக்கத்தால் வாய் புற்றுநோய் வரவும் வாய்ப்பு உள்ளது. உடலில் நீர் பற்றாக்குறை, மயக்கம், ஆக்சிஜனை சுவாசிக்க முடியாமல் போவது போன்ற பல பாதிப்புகளும் அடுத்தடுத்து ஏற்படக்கூடும். மதுவில் இருக்கும் எத்தனால் என்ற வேதிப்பொருள்தான் இத்தனை பாதிப்புகளையும் ஏற்படுத்துகிறது. மதுபோதையில் இருந்து இளைஞர்களை விடுவித்து அவர்களை நல்வழிப்படுத்தினால் மட்டுமே இத்தகைய பாதிப்புகளை போக்க முடியும். போதை பழக்கம் உள்ளவர்களை அதில் இருந்து மீட்பதற்காக, நான் தனிப்பட்ட முறையில் ஆராய்ச்சி செய்து ஆரோக்கியம் தரும் புகையிலையை உருவாக்கியுள்ளேன். இதில் நிக்கோடின் இருக்காது. இந்த புகையிலை ஆரோக்கியம் தரக்கூடியது. இதுபோல, பெண்களுக்கான கர்ப்பப்பை புற்றுநோய்க்கும் சித்தா முறையில் ‘ஆன்டி வைரஸ் மருந்து’ கண்டுபிடித்து அதற்கு தமிழக அரசின் மருந்து கட்டுப்பாடு மையத்தின் அனுமதி பெற்றுள்ளேன். ரத்த கட்டிகள், டெர்மாய்டு சிஸ்ட், பெல்விக் இன்பிளமேஷன் நோய்கள் ஆகியவற்றை ஆபரேஷன் இல்லாமலே இந்த மருந்து மூலம் குணமாக்கலாம்.


Dr.Senthil Kumar Homeopathy Clinic - Velachery - Panruti - Chennai: நான் தோல் தேமல் நோயால் அவதிப்படுகிறேன். தேமலை நிரந்தரமாக குணப்படுத்த முடியுமா டாக்டர்? நான் தோல் தேமல் நோயால் அவதிப்படுகிறேன். தேமலை நிரந்தரமாக குணப்படுத்த முடியுமா டாக்டர்? கேள்வி: நான் தோல் தேமல் நோயால் அவதிப்படுகிறேன். இதனால் வெளியிடங்களில் தங்க நேரும்போது சட்டையை கழட்டி காற்று வாங்க முடிவதில்லை. ஆங்கில மருந்துகள் பல உபயோகித்துவிட்டேன் பலனில்லை. தேமல் வர காரணம் என்ன? தேமலை நிரந்தரமாக குணப்படுத்த முடியுமா டாக்டர்? மருத்துவர் பதில்: ஈரமான ஆடைகளை உடுத்துவது, குளித்தவுடன் ஈரத்தை துவட்டாமல் உடை அணிவது. அசுத்தமான தண்ணீரில் குளிப்பது, மற்றவர்களின் ஆடைகள் துண்டுகள் உபயோகிப்பது, அதிகமாக வியர்ப்பது. போன்ற காரணங்களால் தேமல் வருகிறது. இது தவிர நோய்த்தொற்றிய ஒருவரிடமிருந்து இன்னொருவருக்கு நெருங்கி பழகினாலும் பரவலாம். தேமலுக்கு சுய ஆரோக்கியத்தை பாதுகாத்துக்கொள்வதுடன், சத்தான உணவுகளை சாப்பிடுவதும் அவசியம். தேமலுக்கு ஆங்கில மருந்துக் கடைகளுக்கு சென்று தாங்களாகவே மருந்து கேட்டு வாங்கி தடவும் பழக்கம் பலருக்கு உள்ளது, இதனால் தற்காலிகமாக தேமல் மறைந்து மீண்டும் மீண்டும் தேமல் வரலாம். எனவே தகுதிவாய்ந்த ஹோமியோபதி மருத்துவரை அணுகி சரியான சிகிச்சை மேற்கொண்டால் நல்ல பலன் பெறலாம்.


விமானம் மூலம் சென்னையில் இருந்து மலேசியாவுக்கு செல்ல முயன்ற 10 பேர் மீது மத்திய குற்றப்பிரிவு போலீசார் வழக்குப்பதிவு செய்தனர். நேற்று(ஞாயிற்றுக்கிழமை) சென்னை விமான நிலையத்தில் இருந்து மலேசியாவுக்கு செல்ல முயன்ற 137 பயணிகளை குடியுரிமை அதிகாரிகள் பரிசோதனை செய்தனர். அப்போது, அவர்களில் 10 பேர் கடந்த மாதம் டெல்லியில் நடந்த தப்லீக் ஜமாத் மாநாட்டில் பங்கேற்றவர்கள் என்பதும் கடந்த மாதம் சுற்றுலா விசா மூலம் இந்தியா வந்த அவர்கள் டெல்லியில் இருந்து திருவனந்தபுரம் சென்று அங்கிருந்து தென்காசியில் உள்ள தங்களது உறவினர் வீட்டில் சில நாட்கள் தங்கியுள்ளதும் தெரியவந்தது. கொரோனா வைரஸ் பரவலை தடுக்க வெளிநாட்டுக்கு செல்ல விமானம் தடை செய்யப்பட்டதால் அவர்கள் மலேசியா திரும்ப முடியாமல் தென்காசியிலேயே இருந்ததும் தெரியவந்தது. இந்நிலையில், மலேசியாவுக்கு சிறப்பு விமானம் இயக்கப்பட்டதால் சென்னை விமான நிலையத்தில் இருந்து அவர்கள் மலேசியா செல்ல முயன்றது தெரியவந்தது. அதனைத்தொடர்ந்து 127 பேர் மட்டும் மலேசியா செல்ல அனுமதிக்கப்பட்டு அவர்கள் 10 பேர் மட்டும் மலேசியா செல்ல அனுமதி மறுக்கப்பட்டது. இதனையடுத்து அந்தப் 10 பேரையும் குடியுரிமை அதிகாரிகள் விமான நிலைய போலீசாரிடம் ஒப்படைத்தனர். விசாரணையில் டெல்லி மாநாட்டில் கலந்து கொண்டுவிட்டு வந்த அவர்கள் இதுவரை கொரோனா வைரஸ் தொற்றுக்காப மருத்துவப் பரிசோதனை எதுவும் செய்யவில்லை என்பது தெரியவந்தது. விசாரணைக்குப் பின் 10 பேரையும் விமான நிலைய போலீசார் சென்னை மத்திய குற்றப்பிரிவு போலீசாரிடம் ஒப்படைத்தனர். இதனையடுத்து 10 பேர் மீதும் 188 (அரசு உத்தரவை மீறுதல்),269, 270, 271 (உயிர்க்கொல்லி தொற்று நோயை பரப்புதல்) மற்றும் தொற்றுநோய் தடுப்புச் சட்டம் பிரிவு 3, வெளிநாட்டவர் தடையை மீறி தங்குதல் தடுப்புச் சட்டப்பிரிவு 13,14, பேரிடர் மேலாண்மை தடுப்புச்சட்டம் உள்ளிட்ட 8 பிரிவுகளின் கீழ் சென்னை மத்திய குற்றப்பிரிவு போலீசார் வழக்குப் பதிவு செய்துள்ளனர். கைதான பத்து பேரும் பூந்தமல்லி கொரோனா சிறப்பு சுகாதார மையத்தில் தனிமைப்படுத்தப்பட்டு கண்காணிக்கப்பட்டு வருகின்றனர். (இந்தக் கட்டுரை பல்வேறு தரவுகளிலிருந்து தொகுக்கப்பட்டது.)


text: இனிய உறவுகளே! மதியோடை திரு. மதிசுதா அவர்கள் பேட்டியின் இரண்டாம் பாகம் இது. இப்பேட்டியின் முக்கிய அம்சமான விஷயம் என்னவென்றால் கேள்விகள் உங்கள் மூலமாக கேட்கப்பட்டது தான். பலரும் பல கேள்விகள் கேட்டுள்ளீர்கள். கேள்விகள் கேட்ட அனைவருக்கும் நன்றி.முதல் பாகம்: மதியோடை திரு. மதிசுதாவின் சிறப்புப் பேட்டி - 1 (200வது பதிவாக) சித்தார மாகேஷ் (சுவர் தேடும் சித்திரங்கள் – http://siththara-mahesh.blogspot.com/ ) -அண்ணா தங்கள் படைப்புக்கள் எல்லாம் மிகவும் அருமையாக இருக்கிறது எப்படி இவ்வளவு வேலைக்கு மத்தியிலும் உங்களால் நேர முகாமைத்தவம் பண்ண முடிகிறது ? பெரிதாக ஒன்றுமில்லை தங்கா மனதையும் உடலையும் எந்த வலியையும் தாங்குமளவுக்கு வளர்த்துக் கொண்டால் போதும்.. செந்தாமரையில் ஆசை வைத்தால் சேற்றிலிருந்தாலென்ன ஆற்றில் இருந்தாலென்ன பறித்தே தீரணும் என்று நினை எல்லாம் கூடிவரும்.. - ஏன் நீங்கள் நகைச்சுவை படைப்புகளையும் கொஞ்சம் முயற்சிக்கலாமே? தாங்கள் சிறந்த நகைச்சுவையாளன் என்பது எமக்கு மட்டும் தெரிந்தால் போதுமா உலகுக்கும் தெரிய வேண்டாமா ? உங்கள் ஆதாங்கம் புரிகிறது உங்க முகத்தின் முன்னே நடந்து கொள்வது வேறு.... எழுத வரும் போது அடிக்கடி சிரியசான பதிவு போடும் இந்த நகைச்சுவையாளனை எந்த கண் கொண்டு பார்ப்பார்கள் என்ற ஒரு சந்தேகம் தான் காரணம். பதிவுகளின் முக்கியத்துடன் ஒப்பிடுகையில் என்னிடம் உள்ள நகைச் சுவை பதிவை விட சமூக பதிவே காத்திரம் கூடியதாக இருக்கிறது. - உங்கள் பதிவுகள் பெரும்பாலும் சமூகம் சார்ந்ததாகவே இருக்கிறதே என்ன காரணம் ? என் மரணம் இந்தக் கணம் கூட வரலாம் அதுக்குள்ளாக ஏதாவது அடையாளத்தை விட்டு செல்ல விரும்புகிறேன் மதுரன் (கூதற்காற்று - http://koothatkatru.blogspot.com/ ) - வன்னி பிரதேசம் போர் மேகங்களால் சூழப்பட்டு தொழில்நுட்பத்தில் மிகவும்பின்தங்கிய நிலையிலே காணப்பட்டது. ஆனால் நீங்கள் எம்போன்ற பல பதிவர்களுக்கு தொழில்நுட்ப ரீதியாக பல உதவிகளை வழங்கி வருகிறீர்கள். எப்படி உங்களால் இது சாத்தியமாகிறது? இதிலென்ன இருக்கிறது சகோதரம் கொஞ்ச ஆங்கில அறிவும் தேடலும் தான் காரணம் அதை விட முக்கியம் உதவி செய்வதில் வரும் ஒரு வித ஆத்ம திருப்தியும் தான்... என்னை விட அதிக தொழில் நட்பம் தெரிந்த வன்னி பதிவர் ஒருவர் இருக்கிறார் தெரியும் தானே.. - உங்களுக்கு தொழில்நுட்பத்தின் மீது ஆர்வம் ஏற்பட காரணம் என்ன? உண்மையாவே அது எப்படி வந்ததென்று எனக்கு தெரியாது சகோதரம்.... சிறுவயதிலேயே எதையும் கிண்டிக் கிளறுவேன் அப்படி செய்கையில் ஏதாவது கண்டு பிடிப்பேன் அதை நானே பிரயோகித்தும் பார்ப்பேன்... அவ்வளவும் தான் தம்பி கூர்மதியன் kooranpathivu.blogspot.com - தங்களின் விவர பக்கத்தில் தங்களது ஆரவங்கள் என்று பார்க்கையில் //போர் ஆதரவாளருக்கு எதிரான செயற்பாடு// என்று சொல்லியிருந்தீர்கள் அப்படியானால் தனியொரு ஈழம் அமைவதில் தங்களுக்கு விருப்பமில்லையா??? இல்லை ஆயிரம் ஆயிரம் உயிரை இழக்க செய்து தனியொரு ஈழத்தை பெற்று அந்த பிணங்கள் மீது புதிய ஈழத்தின் வாழ்க்கை தொடங்குவதில் உங்களுக்கு விருப்பமில்லையா? முதலாவதை எல்லோருமே விரும்புகிறோம் ஆனால் இரண்டாவது மட்டும் தான் தீர்வென்பதை தான் நான் வெறுக்கிறேன்... யாரும் வெற்றியை பெறலாம் ஆனால் அது தக்கவைத்திருக்கும் போதே சாதிப்பதை சாதிக்கணும்.. சரியான பருவகாலத்தில் சரியான முடிவெடுக்கணும்.. - அந்நிய குண்டுகள் உங்கள் உடம்பை தைத்துண்டா??? குண்டுகளுக்கு தெரிவதில்லை நாம் ஒருவனை கொல்லப் போகிறோம் என்று சுட்டவன் மட்டும் தான் அறிவான்..... அதற்கு நல்லவன் கெட்டவன் என்ன வித்தியாசம் தெரியாது... சகோதரம்.. - இந்திய நாட்டில் தாங்கள் மறக்க முடியாத பிரபலமோ சாதாரண மனிதரோ யார்.??? ஏன்??? மேன்மை தகு ஜனாதிபதி அப்துல்கலாம் தான்.... அவரை எனக்கு மட்டுமல்ல உலகுக்கே பிடிக்கும்.... வடநாடே ராஜீவ் கொலையாளிகளுக்கு தண்டனை வழங்க துடிக்கையில் மனிதாபிமானத்தோடு கருணை மனுக்களை ஏற்றுக் கொண்டு விடுவிக்கச் சொன்னாரே அந்த தருணம் யாராலும் மறக்க முடியாது... லட்சுமி www.echumi.blogspot.com - நண்பா, சிறப்பு பேட்டி கொடுக்கும் அளவுக்கு வளந்திருக்கீங்க. திறமை இருப்பதால தானே வாய்ப்பு தேடி வருது. இவ்வளவு வளர்ந்ததற்கு கடுமையா உழைச்சிருப்பீங்களே? அதை எல்லாம் எல்லாருடனும் பகிர்ந்து கொள்ளலாமே? என் உழைப்பு என்பதை விட என்னை வளர்த்தவரின் வளர்ப்புத் தான் காரணம் அம்மா... இந்த பதிவுலகத்தை என் குடும்பம் போல் தான் கருதுகிறேன். எல்லோருக்கும் ஒரு தம்பியாகவும் அண்ணனாகவும் இருக்கிறேன்... யாரும் என்னை எதிரியாக கருதினாலும் அவர்களை நான் உறவினனாகவே பார்க்கிறேன்.... இவை தானம்மா எனது வெற்றி ரகசியம் வேறொன்றுமில்லை.. மிகவும் மகிழ்ச்சியான தருணம் இது என் உறவுகள் மனதுக்குள் என்னிடம் கேட்க இருந்ததை வெளிப்படையாக கேட்பதும் என்னால் முடிந்ததற்கு பதில் அளிப்பதையும் இட்டு இதை தந்த பிரகாசுக்கு மிக்க நன்றி சொல்லணும். - வாரம் மூணு பதிவாவது எழுதுவீங்களா? டைம் கிடைக்குதா? ஆமாங்க பதிவு எழுத நேரம் கிடைக்கிறது ஆனால் பிரசுரிக்கத் தான் நேரமில்லை என் பதிவுக்கு கருத்திடும் நபர்களுக்காவது கருத்திடணும் அது முடிந்த பின் தான் அடுத்த பதிவு போடுவேன். - வளர்ந்து வரும் பதிவர்களுக்கு நீங்க என்ன சொல்ல விரும்புறீங்க? பதிவர், பதிவு இரண்டும் வேறு வேறு அவரை வாசிப்பதானால் நெருங்கிப் பழகுங்கள். பதிவை வாசிப்பதானால் நல்ல ஆணித்தரமான கருத்தை வழங்குங்கள். உதாரணத்துக்கு நானே தான் காரணம் என் பதிவில் இருக்கும் காரத்தன்மை போல நானில்லை மிகவும் நகைச்சுவையான பேர்வழி. அது நெருங்கிப் பழகுபவருக்கு மட்டுமே தெரியுமுங்க.. நிரூபன்.http://www.tham ilnattu.com/ - இலக்கியம் என்பது காலத்தின் கண்ணாடி என்று இலக்கணக்காரர்கள் கூறுவார்கள். இதே இலக்கிய மொழி நடையினையோ, அல்லது எமது மரபுகளையோ தொடர்ந்தும் தக்க வைக்காது தனி மனிதனது எண்ணங்களினூடாகவும், தனி மனிதனின் சுதந்திர சுயாதீன ஊடகத்தினூடாகவும் வலைப் பதிவுகளை எழுதி வரும் நாங்கள் ஏன் எங்களின் கடந்த கால விடயங்களைப் பதிவுகளாக்கப் பின் நிற்கிறோம்? இவ் வினாவின் உப விடயங்களாக, அரசியலை விடுத்து, எமது அவலங்களை உற்று நோக்கினால், நடு நிலமையுடன் ஒரு தனி மனிதனது எண்ணங்களூடாக வெளி வரக் கூடிய வன்னியின் வாழ்வியல் சார்ந்த படைப்புக்கள் (இலங்கையில் 2008ம் ஆண்டுகளிற்குப் பின்னரான காலப் பகுதியினைக் குறிப்பிடுகிறேன்) இல்லை என்றே கூறலாம். இந்த எழுதப்படாத அவலங்கள் யாவும், காலவோட்டத்தில் கரைந்து போய் விடுமா? இல்லை காத்திரமான முறையில் தொகுக்கப்படுமா? உங்களின் எண்ணவோட்டத்தில் வலைப் பதிவுகள் மூலமாக எவரையும் சாடாத/ சாராத, ஒரு போர்க்கால படைப்புக்களை தனியாகவோ, அல்லது வேறு நண்பர்களுடன் சேர்ந்தோ வழங்குவது சாத்தியமாகுமா? அப்படிச் சாத்தியாமாயின் ஏன் அவற்றை வலையேற்றப் பின் நிற்கிறீர்கள் சகோதரா? ஹ...ஹ... என்ன நிருபன் தாங்கள் அறியாததா ? அரசாங்கத்தை சாடினால் அவன் புலி ஆதரவாளன், புலிகளை சாடினால் அவன் அரசாங்க ஆதரவாளன், மக்கள் அவலம் சொன்னால் தேசத் துரோகி, மக்களுக்கான பணத்தை ஏப்பம் விட்டால் நாட்டுப் பற்றாளன் இதில் உங்களுக்க எந்தப் பட்டம் பெற விருப்பமாக உள்ளது என்று சொல்லுங்களேன்.. செங்கோவி: www.sengovi.blogspot.com - ஈழத்தில் இன்னும் ஆயுதப் போராட்டதிற்கான சாத்தியக்கூறுகள் உள்ளனவா? அல்லது மீண்டும் தந்தை செல்வா வழியில் அஹிம்சைப் போராட்டத்திற்கு திரும்ப வேண்டிய நேரமா இது? ஈழத்தில் இப்போ இந்த ரெண்டுக்கும் சாத்தியமில்லை காரணம் எந்த இளைஞனிடமும் சரியான தொழில் வாய்ப்பில்லை பெரும்பாலான இளைஞர்களின் எண்ணமெல்லாம் ஏதாவது ஒரு சிறிய நாட்டிற்காவது போய் குடும்பத்தை கவனிக்க வேண்டுமென்பது பற்றித்தான் சிந்தனையெல்லாம் இருக்கிறது. மற்றும்படி எல்லாம் வாய்ப் பேச்சுத் தான் சகோதரம்.. - சிங்கள மக்களுடன் இணைந்து வாழும் சகஜமான சூழ்நிலை அங்கு நிலவுகிறதா? சிந்தித்து பதிலளிக்க வேண்டிய கேள்வி சகோதரம்.. காரணம் இணைந்து வாழும் சுழ்நிலை பற்றி சரியாகச் சொல்லத் தெரியல அனால் இணைந்து பழகுகிறோம் எம்மிடம் இனத் துவேசம் இருப்பது போலத் தான் அவர்களில் சிலரிடம் இருக்கிறது அனால் நாம் நினைப்பது போல விகிதாசார அடிப்படையில் நான் தொழில் ரிதியாக சந்தித்த பலர் மனித நேயம் கொண்டவர்களே... - பதிவுலகில் உங்கள் சாதனையாக எதைச் சொல்வீர்கள்? நான் சாதித்திருக்கிறேன் தான் இல்லையென்றில்லை ஆனால் நான் எதிர் பார்க்கும் இலக்கை இன்னும் அடையல உயிரோடிருந்தால் இன்னும் ஒரு சில வருடத்தில் அடைந்து விடுவேன்.. . பன்னிக்குட்டி ராம்சாமி -ஈழத்தமிழர்களுக்கு கலைஞர் துரோகம் இழைத்துவிட்டார் என்று நம்புகிறீர்களா? அவர் செய்தது தப்பு என என்னால் சுட்டிக்காட்ட முடியும் சகோதரம் ஆனால் அதை துரோகம் என வரையறுக்கலாமா தெரியல காரணம் அப்படி பார்த்தால் பல துரோகிகளை பட்டியல்ப் படுத்த வேண்டியிருக்குமே. - உங்களுக்கு பிடித்த பதிவு/பதிவர்? காரணம்? மீனவர்களுக்காக எழுதப்பட்ட அத்தனை பதிவும் என்னை கவர்ந்தவையே.. பதிவுலகம் எவ்வளவு ஒற்றுமையானது என பலரை திரும்பிப் பார்க்க வைத்த தருணம் அது அதற்காக பதிவிட்டவர் ருவிட்டியவர் கருத்திட்டவர் எல்லோரையும் எனக்குப் பிடிக்கும்.. - இலங்கையில் தற்போது சூழல் எப்படி இருக்கிறது? போர் நடக்கவில்லை என்ற மனத் துணிவு பிறந்ததால் பல கட்டடங்கள் தலை நிமிர்த்துகிறது.. பெற்றொர் துணையில்லாமல் தனியாக பல்வேறு வயது மட்டத்தவரும் வெளிக்கிட்டுத் திரிகிறோம் (ஆனால் சோதனைகள் நிறுத்தப்படவில்லை) மிக முக்கியமாக அடுத்த நாள் காலை உயிரோடு எழலாம் என்ற ஒரு சின்ன நம்பிக்கையில் படுக்கப் பழகி விட்டோம். முத்து குமார், குவைத் தோ்தல் முடிவுக்குப் பின் வைகோவின் நிலை என்ன? அடுத்த தேர்தல் வரும் போது தான் தெரியும் சகோதரம்.. Chitra Solomon www.konjamvettipechu.blogspot.com இருந்தபோதிலும் நம்பிக்கையை தொலைக்காமல், வாழ்வில் மீண்டும் முன்றேத்துடிக்கும் இயல்பு மதி.சுதாவிடம் உண்டு. அதே தொனிகள் எழுத்துக்களிலும் ஆங்காங்கே வருவதை அவதானிக்கலாம். ....உண்மை..... தன் மனதில் உள்ள உணர்வுகளை .....தனக்கு நியாயம் என்று படுவதை, துணிந்து எழுதும் சுதாவுக்கு வாழ்த்துக்கள்! - எத்தனயோ சோதனைகளை, வேதனைகளை கடந்து வந்து கொண்டிருக்கும் இவர், எப்பொழுதும் positive ஆக சோர்ந்து போகாமல் எப்படி இருக்க முடிகிறது? நாங்கள் வாழ்க்கையை உயிராக காதலிக்கிறோம் அக்கா... காதலி எது செய்தாலும் உண்மை காதலன் என்ன செய்வான்.... எல்லாம் பழகி விட்டது அக்கா.. சிவா - என்போன்ற புதியவர்களுக்கு வலைப்பதிவு பற்றிய தொழில்நுட்பம் சம்மந்தமாக ஏற்படும் சந்தேகம்களை எப்படி சரியாக தீர்க்கமுடியும்? தெரிந்த குறுக்க வழிகளை காட்டுவோம் சகோதரம் இல்லாவிடில் எமக்கு மூத்த சசி போன்ற தொழில் நுட்ப பதிவர்களிடம் பரிந்துரைப்போம்.. - புலம்பெயர் தேசத்தில் இப்போது அதிகமான புதியவர்கள் எழுதுகின்றோம் நம்பதிவுகளை எப்படி அதிகமானவரிடம் கொண்டு சேர்க்க முடியும்!? எனக்குத் தெரிந்தவரை மற்றவருக்கு அறிமுகமாக ஒரே வழி கருத்திடலும் கருத்தின் கீழ் பதிவின் தொடுப்பிடலும் முக்கியமாக திரட்டிகளில் இணைப்பதுமே.. - நாகரிகம்மற்ற பின்னுட்டம் இடும் பதிவர்களை எவ்வாறு இனம் கானுவது? கருத்துக்களில் மட்டுமே அடையாளம் காணலாம் சகோதரம் ஹ... ஹ.. இல்லாவிடில் அவர்கள் வீட்டு போனால் வாசலில் கோலத்திற்கு பதிலாக ஏதாவது எழுதி வைத்திருப்பார்கள்.. அவர்கள் கருத்துப் பெட்டியில் இடுவது அவர்களது வீட்டில் அழைக்கப்படும் செல்லப் பெயர்களைத் தானே... ஹி.. ஹி மகாதேவன் V.K www.thagavalthulikal.blogspot.com ஆமாம்... அசினிடம் நான் உதவி கேட்டு எழுதிய பதிவை 9 இணையத்தளங்கள் அவருக்கெதிரான பரப்புரைக்கு அதை பயன்படுத்திய போது மிகவும் வருத்தப்பட்டுக் கொண்டேன்.. - "பாண் சுற்றிவரும் பத்திரிகை கூட என் பையில் பவுத்திரமாய் இருக்கும்" இந்தப்பழக்கம் எப்படி வந்தது? எந்த வயதில் வந்தது? பாண் சுற்றி வருவது என்று ஒரு எடுத்துக்காட்டுக்குத் தான் சொன்னேனுங்க... எனக்கு 6-7 வயதிலேயே இப்பழக்கம் வந்தது.. நூல் நிலையங்கள் சென்று பழைய பத்திரிகைகளுக்கு ஒரு தொகை பணம் கொடுத்து வாங்குவேன்.. பலர் ஒரு பத்திரிகைக்கு போட்டியிட்டால் பத்திரிகை வந்து அடுத்த நாளே போய் கிழித்து சட்டை பையில் மறைத்து கொண்டு வந்துவிடுவேன். ஆனால் ஒன்று இப்போ என்னிடம் இருப்பது மிக கொஞ்சமேயாகும் மீண்டும் சேகரிக்கிறேன்.. - இந்தியாவுக்கு குறிப்பாக தமிழ் நாட்டுக்கு செல்ல ஆசைப்பட்டதுண்டா ? அப்படியானால் அங்கே நீங்கள் சந்திக்க விரும்புவது யாரை (அரசியல்வாதி, நடிகர்கள் அல்லது நண்பர்கள் உறவுகள்) ? நிச்சயமாக மிகவும் விரும்புகிறேன் காரணத்தை என்றொ ஒரு நாள் அறிவீர்கள் சகோதரம்.. ஆச்சி www.aatchi.blogspot.com ஆமாம் இங்கு ஊருக்கு ஊர் ஒரே சொல்லை பலவிதமாக அழைப்போம் அதிலும் மட்டக்களப்பு மற்றும் யாழ்ப்பாணத் தமிழ் மிகவும் ரசிக்க கூடியதாக இருக்கும்.. - அரசியல்,கல்வி அல்லது ஏதாவது ஒரு துறையில் குறிப்பிடும்படியான பெண்கள் இருப்பின் தெரியப்படுத்தவும். எனக்கு குமாரதுங்கா பண்டாரநாயக்காவைத் தவிர வேறு யாரையும் தெரியாது. பலர் இருக்கிறார்கள் நிங்கள் குறிப்பிட்டவரின் தாயார் சிறிமாவோ பண்டாரநாயக்கா கூட முதல் பெண் பிரதமர் என்ற பெரும் சாதனைக்குரியவர் தமிழிலும் பல பெண்கள் இருக்கிறார்கள் அவர்களின் பெயரை வெளிப்படையாக சொல்ல முடியலிங்க.. - நீங்கள் மருத்துவரா? இருப்பின் உங்கள் மருத்துவம்& வாழ்க்கை பற்றி சொல்லவும். ஆமாம் ஒரு தனியார் மருத்தவராக கடமை புரிந்தேன் இறுதியாண்டை தொடர பொரளாதாரம் இடம் தராததால் அந்த கவலைகளையெல்லாம் தூக்கி எறிந்த விட்டு ஒரு அரசு சார்பற்ற நிறுவனமொன்னில் மனதுக்கு திருப்தியான பணியொன்றை தேர்ந்தெடுத்து பணி புரிகிறேன். நிலாமதி www.mathinilaa.blogspot.com - ஒரு நாளில் கணனிக்கு முன் எவ்வளவு நேரம் செலவிட முடிகிறது ? அதையேன் கேட்கிறீர்கள் அக்கா கழுதை தேய்ந்து கட்டெறும்பானாலும் பரவாயில்லை என் கதை சுதா தேய்ந்து சுருட்டை புழுவான மாதிரியாச்சு.. - சமுதாய விழிப்புணர்வு உள்ள நீங்கள் பல சவால்களை சந்தித்து இருப்பீர்கள். அவற்றை எப்படி எதிர் கொள்ள முடிகிறது. ? சேவை செய்வதில் ஒரு வித மன திருப்தி கிடைக்கிறது அதற்கு என் உடல் நிலையும் முழு ஒத்துழைப்பு தருகிறது இயலாத சூழ்நிலைகள் வரும் போது மட்டும் கொஞ்சம் தளர்வு மற்றம்படி கடவுள் என்னை சோர விடுவதில்லை. போளூர் தயாநிதி விடுதலை போராட்டம் என்றால் உயிர் இழப்புகள் படுகொலைகள் எல்லாமிருக்க வேண்டுமென்பதில்லை ஆயின் நான் என்ன ஆயுதத்தை எடுக்க வேண்டும் என்பதை என் எதிரி தீர்மானிக்கிறான் என்றார் மாவோ அதுபோல இழப்பை எண்ணி வருந்தாமல் விடுதலையை முன்னொடுக்க வேண்டுமேயன்றி (இருதிகட்டத்திலும் கரும்புலிகள் வேண்டுகோள் )அங்கு ஈழத்தில் மக்கள்(போராளிகளை சொல்லமாட்டேன் ) விடுதலைக்கு பாடுபடவில்லை என எண்ணவைத்து விட்டது இதுகுறித்தான உங்களின் பார்வை என்ன ? இது மிகவும் பெறுமதியான கேள்வி சகோதரம்.. வெளிப்படையாக கேட்டதற்க மிக்க நன்றி ஒரு வெளி நாட்டு பதிவர் என்னை பகிரங்கமாகவே கேட்டார்.. ”நீயெல்லாம் தப்பி ஓடி வந்ததால் தானே உயிரோடிருக்கிறாய்” என்றார். அப்படியானால் கரிபால்டி 3 தரம் கோழையானாரா ? என்ற கேள்வி என்னுள் எழுகிறது. ஒரு போரின் வெற்றி தோல்வியை பல காரணிகள் தீர்மானிக்கும் கொரில்லா யுத்தம் வேறு மரபு வழி யுத்தம் வேறு.. மக்களுக்கள் மரபு வழி யுத்தம் நடக்கையில் எவனும் கதிகலங்கித் தான் போவான்... ஒரு குடும்பத்தில் 2 பிள்ளை செத்தால் மற்ற 2 பிள்ளையாவது எஞ்சணும் என்பதற்காக தப்பி ஒடவே நினைப்பான்... சுருக்கமாக சொன்னால் ஒரு பேருந்தில் தவறி விழுந்தவனை இழுத்துப் பிடித்தால் அவன் மேலே வருவதற்குள் தேந்துய்து செத்தவிடுவான்... விழுந்தவன் முக்கியம் என்றால் பேருந்தை நிப்பாட்டணும்.. பிரயாணம் மக்கியம் என்றால் விழுந்தவனை கை விடுவதே சிறந்தது.. நாஞ்சில் மனோ: www.nanjilmano.blogspot.com -


source: wikipedia

text: ஏர் அல்லது கலப்பை () (plough) அல்லது plow இரண்டுமே ) என ஒலிக்கும். ஏர் என்பது ஒரு கருவி அல்லது உழவுக்கருவியாகும். இது உழவுத்தொழிலில் தொடக்கநிலையில் வயலின் மண்ணை உழுது அல்லது பதப்படுத்தி (பண்படுத்தி) விதைப்பின் முன்பும் நடவின் முன்பும் மண்ணைத் தளர்வாக்கி கீழ்மேலாகக் கிளறப் பயன்படுகிறது. மரபாக ஏர் மாடுகளை அல்லது குதிரைகளைப் பூட்டி உழப்பட்டன. ஆனால் அண்மையில் இழுபொறிகளால் இயக்கப்படுகின்றன. ஏர் மரத்தாலோ இரும்பாலோ அல்லது எஃகுச் சட்டத்தாலோ செய்து, அதில் கூரிய அலகைப் பூட்டி மண்ணை கிண்ட பயன்படுத்தப்படுகிறது. இது பல எழுத்தறிந்த வரலாறுகளில் அடைப்படைக் கருவியாக இருந்தும், ஆங்கிலத்தில் இது கி.பி1100 க்குப் பின்னரே வழங்கிவருகிறது. அதற்குப் பிறகு இது அடிக்கடி வழக்கில் புழங்கியுள்ளது. ஏர் மாந்தரின் வரலாற்றைப் புரட்சிகரமாக மாற்றிய வேளாண்கருவி ஆகும். ஏர்கள் வேளாண்மைக்கு மட்டுமன்றி கடலடி கம்பிவடங்கள் பதிப்பதற்கும் எண்ணெய்வளங்கள் கண்டுபிடிப்பதற்கும் உதவுகின்றன. ஏர்கொண்டு உழுதலின் நோக்கமே மேல்மண்ணை புரட்டி வளமான சத்துமிக்க அடிமண்ணை மேற்பரப்புக்குக் கொண்டுவருவதேயாகும். அதேநேரத்தில் உழுதல் களையையும் முன்பயிரிட்ட எச்சங்களை அடியில் புதைத்து அவற்றைச் சிதையச் செய்கிறது. ஏரால் உழும்போது ஏற்படும் உழவு சால்களில் வளமண் பொதிந்தமையும். உழுத வயல் உலரவிடப்படும். பின்னர் நடவுக்கு முன் பரம்படிக்கப்படும். உழுது பண்படுத்தல் மண்ணை ஒருசீராக்கி மேலே அமைந்த 12 முதல் 25 செ.மீ ஆழ உழுத அடுக்கு மண்ணை நடவுக்கு முன் உருவாக்கும். பலவகை மண்களில் பயிரின் வேர்கள் உழுத அடுக்கு மேல்மண்னிலேயே அமையும். முதலில் மாந்தரே ஏரை இழுத்து உழுதாலும் பின்னர் விலகுகளைப் பூட்டி உழவு செய்யப்பட்டதும் ஏருழவு திறம்பட நடந்த்து. முதலில் எருதுகளைப் பூட்டி எரால் உழவு செய்துள்ளனர். பின்னர் குதிரைகள், கோவேறு கழுதைகளைப் பூட்டியும் உழவு நடந்துள்ளது. பிறகு இதற்கு பலவகை விலங்குகளை இடத்திற்கு ஏற்ப பூட்டி உழவு செய்யப்பட்டுள்ளது. தொழில்மயமாகிய நாடுகளில், முதல் எந்திரவகை ஏர் நீராவிப் பொறிகளைப் பூட்டிய இழுபொறிகளால் உழப்பட்டுள்ளது. ஆனால் இவை மெல்ல மெல்ல உள்ளெரி பொறிகள் பூட்டிய இழுபொறிகளால் பதிலீடு செய்யப்பட்டன. அயர்லாந்தில் உழவுப் போட்டிகள் நடத்திப் பரிசுகள் தரப்படுகின்றன. மண்சரிவும் அரிப்பும் ஏற்படும் பகுதிகளிலும் மேல்மண் உழவு நுட்பங்கள் பயன்படும் பகுதிகளிலும் வர வர ஏர் உழவு குறைந்துகொண்டே வருகிறது. மரத்தினால் செய்யப்பட்ட இக்கருவி நுகம், கருவுத்தடி, மேழி, முட்டி, கலப்பைக்கயிறு, கன்னிக்கயிறு (கழுத்துக்கயிறு) எனும் பகுதிகளால் ஆனது. இரண்டு எருதுகளால் (மாடுகளால்) இழுத்துச் செல்லக்கூடிய வகையில் அமைக்கப்பட்டுள்ளது கலப்பை. பல நூற்றாண்டுகளாக உழவர்களால் கலப்பை பயன்படுத்தப்படுகிறது. கலப்பையால் ஓர் அடி ஆழம் வரை உழ முடியும். கலப்பைகள் மூன்று வகைப்படும்: மரத்தினாலான கலப்பை (நாட்டுக் கலப்பை), இரும்பு அல்லது மண் புரட்டும் கலப்பை (வளைப்பலகைக் கலப்பை, சட்டிக் கலப்பை, ஒரு வழிக் கலப்பை) மற்றும் சிறப்பு கலப்பைகள் (ஆழக்கலப்பை, உளிக்கலப்பை, சால் கலப்பை, சுழல் கலப்பை, குழிப்படுக்கை அமைக்கும் கருவி). தொழிற்புரட்சி ஏற்பட்டு இயந்திரங்கள் அறிமுகப்படுத்தப் பட்ட பிறகு உழுவுந்துகள் பயன்படுத்தப்படுகின்றன. சொற்பிறப்பியல் பழைய ஆங்கிலத்திலும், பிற ஜெர்மானிய மொழிகளிலும் மரபாக ஏருக்குப் பல பெயர்கள் வழங்குகின்றன. எடுத்துகாட்டாக, பழைய ஆங்கிலத்தில் சுல்கு ( sulh) எனவும் பழைய உயர்ஜெமானியத்தில் மெடெலா ( medela) கீசா ( geiza) குவோகிலின் ( huohilī(n)) ஆகிய பெயர்களாலும் பழைய நோர்சு மொழியில் ஆர்திர் ( arðr) எனவும் சுவீடிய மொழியில் ஆர்தெர் ( årder) எனவும் கோதிக மொழியில் கோகா ( hōha0 எனவும் ஏர் (ard )(plough) வழங்கப்படுகிறது. இன்று வழக்கில் உள்ள plough அல்லது plow எனும் சொற்கள் 1700 வரை ஏர் எனும் சொல்லுக்கு வழங்கவில்லை. ஏருக்கான plough எனும் ஆங்கிலச் சொல் தமிழில் " பள்ளு" என்ற தமிழ் சொல்லில் இருந்தே பிறந்தது.பள்ளு என்றால் "உழவு". உழவன் இப்பூமியில் ஏறி உழுவதால்,பள்ளம் தோண்டுவதால் அது "ஏர்" எனப்பட்டது. ஆனால் ஐரோப்பியர் பழைய நோர்சு சொல்லாகிய plógr என்பதில் இருந்து வந்ததாகவும் இது ஒரு ஜெர்மானியச் சொல்லாகும் கருதுவர். இது அவர்களுக்கு மிகவும் பின்னால் வழக்குக்கு வந்த சொல்லாகும். கோதிக மொழியில் இது இல்லாமையால் இது வட இத்தாலிய மொழிகளில் இருந்து பெற்ற கடன்சொல்லாகக் கருதப்படுகிறது. இதன் வேர்ச்சொல் plaumorati , "wheeled heavy plough" என்ற பொருளைக் குறித்துள்ளது (பிளினிPliny இயற்கை வரலாறு 18, 172). இது இலத்தீன மொழியில் plaustrum "farm cart", plōstrum, plōstellum "cart", and plōxenum, plōximum "cart box" என்ற பொருளில் வழங்கியுள்ளது.இச்சொல் முதலில் வடமேற்கு ஐரோப்பாவில் உரோமானியரிடம் ஐந்தாம் நூற்றாண்டில் பெருவழக்கில் இருந்த wheeled heavy plough ஐக் குறித்திருக்கவேண்டும் . ஓரெல் (2003) என்பார் plough எனும் சொல் முந்து இந்தோ-ஐரோப்பிய வேர்ச்சொல்லாகிய *blōkó- என்பதோடு தொடர்புபடுத்துகிறார். இது ஆர்மேனிய மொழியில் peɫem "தோண்டு" எனவும் வேல்சு மொழியில் bwlch "உடை" எனவும் மாறியுள்ளது என்கிறார். உண்மையில் இந்தோ-ஐரோப்பிய சொல். ஏரின் உறுப்புகள் விளக்கப்படம் (வலது) ஏரின் அடிப்படை உறுப்புகளைக் காட்டுகிறது: நுகம் அல்லது கிடை விட்டம் ஏர்க்கால் குத்துநிலைக் கட்டுபடுத்தி அல்லது சீராக்கி துளறு (கத்தித் துளறு காட்டப்பட்டுள்ளது, ஆனால் வட்டுத் துளறே பெரு வழக்கில் உள்ளது) உளி (முன்கொழு) கலப்பை அல்லது கொழு (முதன்மைக்கொழு) பரம்பு அல்லது வார்பலகை குறிப்பிடப்படாத ஏரின் உறுப்புகளாக சட்டம் பின்வாரி, மண்வாரி, shin, களைப்பலகை, கைப்பிடிகள் ஆகியனவும் உள்ளடங்கும். அண்மை ஏர்களிலும் சில பழைய ஏர்களிலும் கொழுவும் பின்வாரியும் வார்பலகையில் இருந்து பிரித்து வைக்கப்படுகின்றன. எனவே முன்னவற்ரை வார்பலகையை மாற்றாமலே பதிலீடு செய்து மாற்றலாம். சிராய்ப்பு நாட்பட நாட்பட மண்ணோடு தொடர்புள்ள அனைத்து ஏரின் உறுப்புகளும் சிதைகின்றன. வரலாறு கொழுவால் கிளறல் வேளாண்மை முதலில் உருவாகும்போது தோண்டுகழிகளும் கொழுக்களும் (கொளுறுகளும்) பயன்படுத்தி உயர் வள மேல்மண்ணைத் தோண்டிக் கிளறினர். நைல்நதி ஒவ்வோராண்டும் வெள்ளம் வடியும்போதும் மண்னை வளமாக்கியது. இது சால் உழவு வேளாண்மையை வளர்த்தது. இவை ஓரிட்த்தில் மட்டும் தோன்றவில்லை. வேளாண்மை நடந்த அனைத்துப் பகுதிகளிலும் இவை ஒருங்கே உருவாக்கப்பட்டு வழக்கில் இருந்துள்ளன. கொழுவால் உழுத வேளாண்மை வெப்ப, மிதவெப்ப மண்டலங்களில் மரபாக நடைபெற்றுள்ளது. இங்கு கற்பரல் மண்ணிலும் (மணலிலும்) செஞ்சரிவு சாரல்களிலும் கிழங்குப் பயிர்களும் பருமணி கூலங்களும் சற்ரு இடைவெளி விட்டு நட்டுப் பயிரிடப்பட்டன. இப்பகுதிகளுக்கே (குறிஞ்சிப் பகுதிக்கே) மிகப்பொருத்தமானது என்றாலும் இது அனைத்துப் பகுதிகளும் கூட பரவலாகப் பின்பற்றப்பட்டது. கொழுவுக்கௌ மாற்ரக பன்றிகளை விட்டு மேல்மண்ணைக் கிளறிப்போட்டும் சில பண்பாடுகளில் தொடக்கநிலை வேளாண்மை நடந்தேறியது. தமிழகத்தில் இந்த இருவகை வேளாண்மைக்கான செவ்வியல் காலப் பாடல் சான்றுகள் உள்ளன. கீறல்வகை ஏர் மிகப்பழைய வில்வகைக் கீறியில் ஓர் இழுகழி (அல்லது விட்டம்/நுகம்) pierced by a thinner vertical pointed stick called the தலை (அல்லது உடல்) எனும் மெல்லிய குத்துநிலைக் கழி குத்திட்டு அமைய இதன் ஒருமுனையில் பிடி (கைப்பிடி)யும் மறுமுனையில் ஒரு கொழு (அல்லது வெட்டலகு)ம் அமைந்திருக்கும். இந்த வெட்டலகு தினைகளுக்கு ஏற்ற மேல்சாலோட்ட மேல்மண்னில் இழுத்துச் செல்லப்படும். கீறிவகை ஏர் புதுமண்னை நன்கு உழ ஏற்றதல்ல. எனவே கொழு அல்லது துளறு புற்பூண்டுகளை அகற்றும்ப்டி, கொழுவுக்கு முன் ஆழ்சாலோட்ட கையால் கொத்தும் துளறு பயன்படுத்தப்படும்.கீறி சால்களுக்கிடையே கிளறாத மண்னை விட்டுச் செல்வதால், இவ்வகை வயல்கள் நெடுக்குவாட்டிலும் குறுக்கவாட்டிலும் குறுக்கு மறுக்காக உழப்படும். இது கெல்டிக் வகை அல்லது சதுரவகை உழவு எனப்படும். கீறல்வகை உழவு வெள்ளத்தால் ஒவ்வோராண்டும் வெள்லத்தால் வளமாக்கப்படும் மணற்பாங்கான அல்லது களிமட்பாங்கான வயல்களுக்கு ஏற்றதாகும். இவ்வகை உழவு நைல்நதிப் படுகையிலும் செம்பிறை வளமண்ணிலும் ஓரளவு தினைகள் பயிரிட ஏற்ற மெல்லிய மேல்மண் பகுதிகளிலும் கீரல்வகை ஏர் உழவு நடைமுறையில் உள்ளது. பிந்தைய இரும்புக் காலத்தில் கீறல் ஏரோடு துளறுகள் பொருத்தப்பட்டன. வார்பலகை ஏர் ஏர் (நிலப் பரப்பளவை) நில அளவையில்ஏர் என்ற சொல் பயன்படுகிறது. பதின்ம முறையில் நிலப் பரப்பளவின் அலகு ஏர் (are) ஆகும். 1 ஏர் - 2.47 செண்ட் 1 ஏர் - 100 சதுர மீட்டர் (sq.m.) தற்போது ஏர் என்ற அலகு அதிகப் பயன்பாட்டில் இல்லாமல், எக்டேர் என்ற அலகு பயன்படுத்தப்படுகிறது. காட்சி மேடை மேற்கோள்கள் மேலும் படிக்க Brunt, Liam. "Mechanical Innovation in the Industrial Revolution: The Case of Plough Design". Economic History Review (2003) 56#3, pp. 444–477. . Hill, P. and Kucharski, K. "Early Medieval Ploughing at Whithorn and the Chronology of Plough Pebbles", Transactions of the Dumfriesshire and Galloway Natural History and Antiquarian Society, Vol. LXV, 1990, pp 73–83. Nair, V. Sankaran. Nanchinadu: Harbinger of Rice and Plough Culture in the Ancient World. Steven Stoll, Larding the Lean Earth: Soil and Society in Nineteenth-Century America (New York: Hill and Wang, 2002) வெளி இணைப்புகள் The Rotherham Plough — the first commercially successful iron plough History of the steel plough — as developed by John Deere in the United States Breast Ploughs and other antique hand farm tools "Tractor Guide Saves Labor for the Farmer", Popular Mechanics, December 1934. வேளாண் எந்திரங்கள் பண்ணைக் கருவிகள் வேளாண்மை வரலாறு நிகழ்படக் கட்டுரைகள் வேளாண் கருவிகள் தோட்டக் கருவிகள் கையாற்றல் கருவிகள்


text: தெய்வ அனுக்ரகிரத்துடன் எதிலும் நேர்மையையும் நியாயத்தையும் கொண்டு வழிநடக்கும் தனுசு ராசி அன்பர்களே! உங்கள் குறிக்கோளும் சிந்தனையும் அங்கிங்கு சிதறாதபடி நேராகவே இருக்கும். நீங்கள் வைக்கும் குறி பெரும்பாலும் தப்பாது. இதுவரை உங்களது ராசிப்படி பாக்கிய ஸ்தானத்தில் இருந்த குருபகவான் தொழில் ஸ்தானத்திற்கு மாறுகிறார். உங்களது தைரிய ஸ்தானத்தில் கேதுவும், பாக்கிய ஸ்தானத்தில் ராகுவும், விரய ஸ்தானத்தில் சனியும் இருக்கிறார்கள். நீங்கள்பட்ட கடன், பிறர் உங்களுக்கு பட்ட கடன் அனைத்தும் ஒரு முடிவுக்கு வரும். குடும்பத்தில் நிலவி வந்த பிரச்னைகள் மறையும். சிலருக்கு திருமணம் மற்றும் சுப நிகழ்ச்சிகள் நடப்பதில் தாமதம் ஏற்படும். யாருக்கும் வாக்கு கொடுக்கும் முன் ஆலோசனைகள் செய்து கொள்ளவும். வாழ்க்கைத் துணை பெயரில் சிலர் வீடு வாங்குவீர்கள். பொருட்களை களவு கொடுக்க நேரிடலாம். உங்களின் உடமைகள் மீது கண்ணும், கருத்துமாக இருக்க வேண்டும். புதிய நண்பர்கள் கிடைப்பார்கள். அறிமுகம் இல்லாதவர்களின் வீட்டில் எதையும் உட்கொள்ள வேண்டாம். வரன் கிடைத்து திருமணம் இனிதே நடந்தேறும். இந்த நேரங்களில் வீடு, நிலம் மற்றும் வாகனங்கள் வாங்கலாம். நீங்கள் அமைதியாக இருந்தாலும் வீண் சண்டைகள் மற்றும் வீணான குழப்பங்கள் உங்களைத் தேடி வர வாய்ப்பு இருக்கிறது. எனவே, மிக மிக கவனமுடன் நடந்து கொள்ளுங்கள். உத்யோகஸ்தர்கள் வேலையில் வரும் கஷ்டங்களை தாங்கிக் கொள்ளுங்கள். பின் உங்கள் நிலைமை மாறும். நீங்கள் விரும்பியதை கேட்டு பெற்றுக் கொள்ளலாம். வேலை இல்லாதவர்களுக்கு வேலை கிடைக்கும். கன்சல்டன்சி துறைகளில் வேலை செய்பவர்களூக்கு தகுந்த முன்னேற்றம் இருக்கும். பள்ளி, கல்லூரிகளில் பணிபுரிபவர்கள் நற்பலன்கள் கிடைக்கப் பெறுவார்கள். பதவி உயர்வு நிச்சயம் உண்டு. அதன்மூலம் வேலைப்பளுவும் அதிகமாகும். அதற்காக வருத்தம் கொள்ளாதீர்கள். உங்களின் வேலைப்பளு அடுத்த ஆறு மாதத்திற்குப் பின் குறையும். வியாபாரிகள் மனைவியின் பெயரில் புதிய தொழிலைத் தொடங்கலாம். பதிப்பகம், புத்தக நிலையம், பெயிண்ட் விற்பனையாளர்கள் நல்ல லாபம் கிடைக்கப் பெறுவீர்கள். நல்ல பெயர் வாங்குவீர்கள். மூலதனத்திற்குத் தேவையான பணம் வந்து குவியும். எதிரிகள் வகையில் சற்று கவனமுடன் செயல்படவும். அலைச்சல் இருக்கும். சிலர் கொடுத்த வாக்கைக் காப்பாற்ற முடியாமல் திண்டாட வேண்டிய நிலை ஏற்படலாம். உங்கள் குழந்தைகளால் சிற்சில பிரச்னைகள் வரலாம். அதற்காக உங்களின் குழந்தைகள் மேல் ஆத்திரம் கொள்ள வேண்டாம். பெண்கள் தங்களுக்கு தேவையான பொருட்கள் வாங்குவார்கள். குடும்பத்தினர் உங்களிடம் அன்புடன் பழகுவார்கள். நீங்கள் வீணான வாக்குவாதத்தால் அதை கெடுத்துக் கொள்ள வேண்டாம். கர்ப்பிணிப் பெண்கள் அதிகமாக அயர்வு கொடுக்கும் வேலைகளில் ஈடுபடகூடாது. அதிகமாக உழைக்க வேண்டியதிருக்கும். நீங்கள் விரும்பிய இடத்திற்கு பணி இடமாற்றம் கிடைக்கும். நீண்ட நாட்களாக இழுத்துக் கொண்டிருந்த விவாகரத்து வழக்கு ஒரு முடிவுக்கு வரும். உங்களால் குடும்பத்திற்கு சந்தோஷம் ஏற்படும். மாணவர்களுக்கு போட்டித் தேர்வுகள் சாதகமாக அமையும். சிலர் கல்வி பயில வெளியூருக்கு செல்ல வேண்டி வரும். மேலாண்மை மற்றும் ஆடிட்டிங் சம்பந்தப்பட்ட துறை சார்ந்தவர்களுக்கு நல்ல மதிப்பெண்கள் கிடைக்கும். தங்களுக்கு விரும்பிய பாடம் கிடைக்கும். அந்த வாய்ப்பைப் பயன்படுத்தி நீங்கள் விரும்பியதை சாதித்துக் கொள்வீர்கள். காதல், தீயோர் நட்பு மற்றும் தீய பழக்க வழக்கங்களிலிருந்து விலகி நின்று கொள்ளுங்கள். கலைஞர்கள், விளம்பரம், ஒப்பனை, ஒலி, ஒளி சம்பந்தப்பட்டவர்கள் மற்றும் எடிட்டிங் போன்ற துறைகளில் ஈடுபட்டிருப்பவர்கள் நல்ல முன்னேற்றம் காண்பர். புதிய ஒப்பந்தங்கள் கிடைக்கப் பெறுவீர்கள். பிறமொழி பேசுபவர்கள் மூலம் உதவிகள் கிடைக்கும். அதனை சரியாகப் பயன்படுத்திக் கொள்ளவும். அரசியலில் உள்ளவர்கள் அதிகமாக பாடுபட வேண்டியதிருக்கும். உழைப்பிற்கு ஏற்ற பலனும் கிடைக்கும். பணம் வந்து குவியும். எந்த விஷயத்திலும் முன்னெச்சரிக்கையுடன் செயல்படுவது நன்மையைத் தரும். பிற கட்சிகளில் உள்ளவர்களை இகழ்ந்தும் கேலியும் செய்யக் கூடாது. அதனால் வீணான வழக்குகள் உங்கள் மேல் வரலாம். உடல்நலத்தைப் பொறுத்தவரை நரம்பு சமப்ந்தமான நோய்கள் தாக்கலாம். அடிக்கடி பயணம் மேற்கொள்ள வேண்டாம். பெற்றோரின் உடல்நலனில் கவனம் செலுத்துங்கள். தோல் மற்றும் உஷ்ணம் தொடர்பான நோய்கள் வந்தால் அதை அலட்சியம் செய்யாமல் உடனே மருத்துவரை அணுகவும். மருத்துவச் செலவு அதிகரிக்கலாம். பரிகாரம்: வியாழன்தோறும் அருகிலிருக்கும் கோயிலிலுள்ள குருவுக்கு நெய் விளக்கு போட்டு அபிஷேகம், அர்ச்சனை, கொண்டைக்கடலை மாலை அணிவித்து பூஜை செய்யுங்கள். ஞானிகளின் ஜீவசமாதிகளுக்கு சென்று வாருங்கள். சொல்ல வேண்டிய மந்திரம்: ”குருர் பிரம்மா” என ஆரம்பிக்கும் குரு மந்திரத்தை அவ்வப்போது சொல்லவும். மேலும் ஸ்ரீ தட்சிணாமூர்த்தி அஷ்டகத்தை பாராயணம் செய்யலாம். மலர் பரிகாரம்: செவ்வந்திமலரை சிவனுக்கு அர்ப்பணிக்கலாம். அப்பனின் அருளால் அனைத்தும் நல்ல விதமாகவே நடக்கும். அனைத்து காரியங்களிலும் வாகை சூடுவீர்கள். உங்கள் மனசாட்சிக்கு விரோதமான காரியங்களை செய்ய மாட்டீர்கள். அதிர்ஷ்ட நிறங்கள்: மஞ்சள், வெள்ளை. அதிர்ஷ்ட எண்: 9, 3.


உடல் பருமனுக்கும், புற்றுநோய்க்கும் உள்ள தொடர்பு என்ன? - BBC News தமிழ் https://www.bbc.com/tamil/science-46246580 இந்நிலையில், உடல்பருமன் அதிகமுள்ளவர்களின் கொழுப்பு எவ்வாறு புற்றுநோய் எதிர்ப்பு அணுக்களின் செயல்பாட்டை பாதிக்கிறது என்பதை டிரினிட்டி கல்லூரி விஞ்ஞானிகள் 'நேச்சர் இம்முனோலஜி' என்ற சஞ்சிகையில் விளக்கியுள்ளனர். 'கொஞ்சம் உடல் எடையை குறையுங்கள்' எதனால் உண்டாகிறது? மகாராஷ்டிரா சாதிய வன்முறை வழக்கு: தெலுங்கு கவிஞர் வரவர ராவ் மீண்டும் கைது "சௌதி இளவரசர் சல்மான் பத்திரிகையாளர் கஷோக்ஜியை கொல்ல உத்தரவிட்டார்": அமெரிக்கா


Subjects கவிஞராக அறிமுகம் ஆகி, கதாசிரியராகவும் கட்டுரையாளராகவும் தன் எழுத்துப் பரப்பை விரித்துக்கொண்டிருக்கும் இராய செல்லப்பா, இதுவரை மூன்று புத்தகங்களின் ஆசிரியராவார். வங்கி அதிகாரியாக இருந்து, இந்தியாவின் பல நகரங்களில் பணியாற்றி ஓய்வுபெற்றவர். பலமுறை வெளிநாடு செல்லும் வாய்ப்பினைப் பெற்றவர். அந்த அனுபவங்களைத் தமது எழுத்துக்களில் தக்க முறையில் வெளிப்படுத்துபவர். 'செல்லப்பா தமிழ் டயரி' என்ற இணையதளத்தின்மூலம் தொடர்ந்து எழுதிவருபவர். மனித உணர்வுகளும் தனிமனிதப் பிரச்சினைகளும், மனிதாபிமானமும் இவரது எழுத்துக்களின் ஆதாரமாக இருப்பவை. Publication Details - Publisher: - Pustaka Digital Media Format - OverDrive Read - Adobe EPUB eBook 164 KB


SLvIND: சஹாருக்குக் கைகொடுத்த சிஎஸ்கே அனுபவம் - பந்தயம் விடாமல் சாதித்த இந்திய இளம் படை! | SLvIND: India seals the series after an incredible innings by Deepak Chahar - Vikatan SLvIND ( twitter.com/BCCI ) தன் ஏழாவது விக்கெட் பார்ட்னர்ஷிப்கூட எட்ட இயலா இலக்கை எட்டும் என மீண்டுமொரு முறை நிரூபித்துள்ளது இந்தியா. பந்துகளை மட்டுமல்ல பேட்டையும் எங்களால் ஸ்விங் செய்ய முடியும் என அதகளம் காட்டியுள்ளது சஹார் - புவி கூட்டணி! இலங்கைக்குச் சாதகமாக டாஸ் முடிய, ஆகச்சிறந்த பேட்டிங் பிட்ச் என்பதால், பேட்டிங்கைத் தேர்ந்தெடுத்தார் இலங்கை கேப்டன் ஷனகா. எந்த மாற்றமுமின்றி இந்தியா களமிறங்க, இலங்கையோ உடானாவின் இடத்தில், ரஜிதாவைச் சேர்ந்திருந்தது. ஓப்பனர்களாக இறங்கினர் அவிஷ்கா ஃபெர்னாண்டோவும் மினோட்டும். போன போட்டியைப் போலவே, நிதானமான, வலுவான அடித்தளம் அமைக்கத் தொடங்கியது இந்த இருவரணி. டெய்ல் எண்டர்களை முடிக்கத் திணறும் இந்திய பௌலர்கள், சமீபகாலமாக, பவர் பிளே ஓவர்களில், விக்கெட்டுகளை வீழ்த்தத் திணறுகின்றனர். கூடுதலாக, மைதானமும் பெரிதாக வேகப்பந்து வீச்சுக்கு ஒத்துழைக்கவில்லை. அதையும் மீறி விக்கெட் வீழ்த்தக் கிடைத்த இரண்டு வாய்ப்புகளை, இரண்டு முறையுமே கேட்சைத் தவறவிட்டு, மனீஷ் கோட்டை விட்டார். சஹாரைப் பார்த்தாலே அடிப்போம் என்பதைப் போல், அவரை நையப் புடைத்தது இக்கூட்டணி. 8-வது ஓவரிலேயே, 'சுழலோடு தொடரலாம்' என சாஹலைக் கொண்டு வந்து, ஓப்பனர்களை அனுப்ப முயன்றார் தவான். அங்கொன்றும் இங்கொன்றுமாக பவுண்டரிகளினால் ரன்களைச் சேர்த்துக் கொண்ட இக்கூட்டணி, ரிஸ்க் எடுத்தெல்லாம் ஆடவில்லை, அதற்கு அவசியமுமில்லை. உதிரிகளிலேயே, ஒன்பது ரன்களைக் கொடுத்து, கட்டுக்கோப்பாக, பந்து வீசத் தவறியது இந்தியா. பவர்பிளேயில், 59 ரன்களை விக்கெட் இழப்பின்றி எடுத்திருந்தது, இலங்கை. ஒரு விக்கெட்டுக்காக தவியாய்த் தவித்த இந்தியாவுக்கு, போன போட்டியில் குல்தீப் செய்ததைப் போல, ஒரே ஓவரில், மாற்றத்தைக் கொண்டு வந்தார் சஹால். போட்டியின் 14-வது ஓவரில், தான் வீசிய இரண்டே பந்துகளில், இரண்டு விக்கெட்டுகளை வீழ்த்தினார். நன்றாக செட்டில் ஆகி அரைசதத்தை நோக்கி நகர்ந்து கொண்டிருந்த மினோட் முதலில் தனது விக்கெட்டை தாரைவார்த்து வெளியேற, அதற்கடுத்த பந்திலேயே, பனுகா ராஜபக்ஷவை, ஒரு அற்புதமான டாப் ஸ்பின்னால் வந்த வேகத்தில், காலி செய்தார் சஹால். இதன்பிறகு இணைந்தது ஃபெர்னாண்டோ - தனஞ்செயா கூட்டணி. மத்திய ஓவர்களுக்குரிய இலக்கணம் மாறாமல், நிதானமாக ரன்களைக் குவித்து, விக்கெட்டை விட்டுக் கொடுக்காமல் ஆடியது. எனினும் அவர்களது அளவுக்கு அதிகமான டிஃபென்ஸிவ் அணுகுமுறையால், ரன்களே ஏறவில்லை. 70 பந்துகளில், அரைசதம் அடித்தார், ஃபெர்னாண்டோ. 69 பந்துகள் தாக்குப்பிடித்த இக்கூட்டணி, 47 ரன்களை மட்டுமே சேர்த்திருந்தது. அரைசதம் அடித்த உற்சாகத்தில், புவனேஷ்வர் வீசிய பந்தை, ஃபெர்னாண்டோ புல் ஷாட் ஆட முயல, பந்து டாப் எட்ஜாக, அதனை மிட்விக்கெட்டில் நின்று கேட்ச் ஆக்கினார் க்ருணால். தனஞ்செயாவும் வெகுநேரம் நீடிக்கவில்லை. இரண்டாவது ஸ்பெல்லை வீச வந்த சஹார், அருமையான ஒரு நக்குல் பாலினால், தனஞ்செயாவை ஆட்டமிழக்கச் செய்தார். 32 ரன்களோடு வெளியேறினார், தனஞ்செயா. கிட்டத்தட்ட பாதி ஓவர்களே வீசப்பட்ட நிலையில், போட்டியின் மிச்சக் கரையைக் கடக்கும் பொறுப்பு, கேப்டன் ஷனகா மற்றும் அசலங்காவின் தோளில் விழ, எட்டு ஓவர்கள் இணைந்திருந்த இருவரும், 38 ரன்களைச் சேர்த்தனர். இதன்பிறகு, ஷனகா மற்றும் ஹசரங்காவினை, முறையே, சஹால் மற்றும் சஹார் வெளியேற்ற, 11 ஓவர்கள் மிச்சமிருந்த நிலையில், 194 ரன்களைச் சேர்த்திருந்தது, இலங்கை. ஒருபுறம், கருணரத்னே போன போட்டியில், விட்டதில் இருந்து தொடர்வதைப் போல், கவனத்தோடு ரன்களைச் சேர்க்க ஆரம்பித்தார். இன்னொருபக்கம் அரைசதம் கடந்த அசலங்காவின் பொறுப்பான ஆட்டம் தொடர்ந்தது. போன போட்டியைப் போல, டெத் ஓவர்களில், இலங்கை ரன்களைக் குவித்து விடுமோ என்ற எண்ணம் எழ, புவனேஷ்வர், ஒரு ஆஃப் கட்டரை வீசி, அசலங்காவினை வெளியேற்றினார். புவனேஷ்வர் வீசிய இறுதி ஓவரிலும், இன்னொரு ஸ்லோ பாலினால், சமீராவின் விக்கெட் விழ, இஷான் செய்த அதிவேக ரன்அவுட்டால், சண்டகன் வெளியேறினார். எனினும், கடைசிவரை ஆட்டமிழக்காமல், 33 பந்துகளில், 44 ரன்களைச் சேர்த்த கருணரத்னேயால், 275 ரன்களைக் குவித்தது இலங்கை. இரண்டு பேட்ஸ்மேன்கள் அரைசதமடிக்க, மேலும் மூன்று பேட்ஸ்மேன்கள், 30+ ஸ்கோரைச் சேர்ந்திருக்க, 275 ரன்களோடு முடித்தது இலங்கை. இந்தியாவோ, 2019-க்கு பிறகு, பவர்பிளே ஓவர்களில், விக்கெட் எடுக்கத் தவறுவதையும், டெத் ஓவர்களில் ரன்களை வாரி வழங்குவதையும், பகுதி நேர வேலையாகச் செய்து வருகிறது. 287 ரன்களை இதற்கு முன்னதாக இந்தியாவே இங்கே வெற்றிகரமாக சேஸ் செய்துள்ளதால், அதையே இன்றும் இந்தியா நிகழ்த்திக் காட்டி, பதிலடி கொடுக்கும் என்ற நம்பிக்கையோடு, தொடங்கியது போட்டியின் இரண்டாவது பாதி. ஓப்பனர்கள் ப்ரித்வியும், தவானும் முதல் இரு ஓவர்களில், தலா மூன்று பவுண்டரிகளை அடித்து நொறுக்கி படையெடுப்பைத் தொடங்கினர். சுதாரித்த ஷனகா, ப்ரித்வியின் பலவீனமான ஸ்பின்னைக் கொண்டுவர முடிவு செய்து, ஹசரங்காவை மூன்றாவது ஓவரிலேயே இறக்கினார். எதிர்பார்த்தது உடனே நடந்தது. போன போட்டியைப் போலவே, ப்ரித்வி ஷா விஷயத்தில், சுழல்பந்து, தனது காரியத்தை பக்குவமாய்ச் செய்தது. இஷான் உள்ளே வந்தார். கடந்த போட்டியில் அடக்கி வாசித்த தவான், இம்முறை போட்டியை, தன் கையில் எடுத்துக் கொண்டு, அடித்தாடிக் கொண்டிருக்க, பெரிதாக எதிர்பார்க்கப்பட்ட இஷான் கிஷானோ, நான்காவது பந்திலேயே போல்டாகி வெளியேறினார். டி20 ஆடும் அணுகுமுறையோடே, ப்ரித்வியும், இஷானும் ஆடுவது எல்லாப் போட்டிகளிலும் கைகொடுக்காது என்னும் உண்மையை உரக்கச் சொன்னது போல இருந்தது அவர்களது விக்கெட்டுகள். ஃபியர்லெஸ் கிரிக்கெட் ஆடலாம். ஆனால், கேர்லெஸ் கிரிக்கெட் கூடவே கூடாது என்பதை இந்தியா புரிந்து கொண்டாலும், அதற்கு விலையாக, இரண்டு விக்கெட்டுகளை, ஐந்தே ஓவர்களுக்குள் பறிகொடுத்திருந்தது. தவான் - மனீஷ் கூட்டணி, விக்கெட்டுக்கு மட்டுமே முன்னுரிமை, ரன்களை பிறகு பார்த்துக் கொள்ளலாம் என ஆமை வேகத்தில் ஆடத் தொடங்க, பவர்பிளே முடிவில், 60 ரன்கள் வந்திருந்தது. எனினும், ஹசரங்கா மற்றும் சண்டகனைக் கொண்டு இருபுறமும் ஷனகா தாக்குதலைத் தொடங்க, அதில் முதலில் சிக்கியது தவான். ஸ்டம்ப் லைனில், துல்லியமாக வீசப்பட்ட பந்தை, தடுத்தாட முயன்ற தவான் எல்பிடபிள்யூவில் வெளியேற, 12 ஓவர்களில்,3விக்கெட்டுகளை வீழ்த்திய இலங்கை இந்தியாவின் மீது அழுத்தத்தை ஏற்றியது. அந்த கனத்தை சற்றே குறைக்க முயன்றது, மனீஷ் - சூர்யக்குமார் கூட்டணி. ஏபிடி வில்லியர்ஸின் பிரதி பிம்பமாக சூர்யக்குமார் ஆடத் தொடங்க, மனீஷும் போன போட்டியைப்போல, பந்துகளை வீணடிக்காமல் தனது ஆட்டத்தின் வேகத்தை சற்றே கூட்டினார். நீடித்தது 32 பந்துகளேதான் என்றாலும், 50 ரன்களைக் குவித்த இந்த பார்ட்னர்ஷிப், இந்திய ரசிகர்களை சற்றே ஆசுவாசப்படுத்திக் கொள்ள உதவியது. குறிப்பாக, சூர்யகுமாரின் ஒவ்வொரு ஷாட்டும், மிகச் சிறப்பாக இருந்தது. இப்படியே நகர்ந்தால், வெற்றி எட்டக்கூடியது என நினைத்த இந்தியத் தரப்பின் ஆசைக்கு அணை கட்ட, ஷனகா கேப்டன் ஸ்பெல்லை வீசினார். ஒரே ஓவரில், அடுத்தடுத்த விக்கெட்டுகளாக, செட்டில் ஆன மனீஷ் மற்றும் ஆபத்தான ஹர்திக் பாண்டியாவையும் வெளியேற்றினார். ஐந்து விக்கெட்டை இழந்திருந்தாலும், அச்சமயம் கூட, 32 ஓவர்களில், 160 ரன்கள் தேவை என இந்தியாவுக்கு நெருங்கி விடக் கூடியதாகவே இருக்க, சூர்யக்குமாரும், க்ருணால் பாண்டியாவும் இணைந்து, பொறுப்பாக ஆடினர். ஒன்பது ஓவர்களில் 44 ரன்களைச் சேர்த்த இந்தக் கூட்டணிதான், இந்தியாவின் கடைசி நம்பிக்கையாக இருக்க, சூர்யக்குமாரின் விக்கெட்டை வீழ்த்திய சண்டகன், இலங்கையின் பக்கம் போட்டியை மறுபடி திசை திருப்பினார். அடுத்து இணைந்த க்ருணாலும் - சஹாரும் விடுவதாக இல்லை.9ஓவர்கள் வரை தாக்குப் பிடித்து ஆடிய இந்தக் கூட்டணியை, க்ருணாலின் விக்கெட்டை வீழ்த்தியதன் மூலம், ஹசரங்கா முறிக்க, இலங்கையின் வெற்றி ஏறத்தாழ உறுதி ஆனதாக, 'கேம் ஓவர்' என்று ஆனந்தக் கூத்தாடியது இலங்கை. ஆனால், அது இந்தியாவின் தோல்வியின் தொடக்கப்புள்ளி அல்ல, வெற்றியின் ஆரம்பம். பத்து ஓவர்களில், 67 ரன்கள் தேவை என வந்து நின்றது போட்டி. எட்டக்கூடிய ஸ்கோர்தான் எனினும், விக்கெட்கள் இல்லை இந்தியாவின் வசம். எப்படி நகரப் போகிறது தொடரும் ஓவர்கள் என நினைக்கையில், கொஞ்சமும் தளராமல் ஆடத் தொடங்கினர், சஹாரும், புவனேஷ்வரும். 'எதுவும் முடிந்து விடவில்லை' என சொல்லாமல் சொன்னது, அவர்களது அணுகுமுறை. இலங்கையும் விட்டுத் தருவதாக இவ்லை, இவர்களும் விடுவதாக இல்லை. குறிப்பாக, சஹார்ர், இமாலயப் பொறுமையோடு ஆடி, அரைசதம் கடந்ததோடு, இலங்கைக்கு நெருக்கடி தந்து கொண்டே இருந்தார். இளவேனில் வாலறிவன்: ஒலிம்பிக்கில் தமிழகத்தின் முதல் தங்கம் ரெடி! இறுதியாக,5ஓவர்களில், 31 ரன்கள்தான் தேவை என்றாலும், ஒரு விக்கெட் போட்டியை எப்படி வேண்டுமானாலும் மாற்றும் என்பதால், பதற்றம் அதிகரிக்க, எந்தப் பக்கமும் திரும்பும் நிலையிலேயே போட்டி இருந்தது. ஹசரங்கா இரண்டு ரன்களைத் தந்து, இந்தியாவை இக்கட்டுக்கு நகர்த்த, அடுத்து வந்த சமீராவின் ஓவரில் வட்டியும் முதலுமாக, 13 ரன்களை இந்தியா சேர்க்க, மறுபடியும் ஹசரங்காவினைக் கொண்டு, விட்டதைப் பிடிக்க முயன்றது இலங்கை... பதிலடி தந்தது இந்தியா! 7 பந்துகளில்7ரன்கள் தேவை என்ற நிலையில், புவனேஷ்வர் அடித்த ஒரு பவுண்டரி, இந்தியாவின் வெற்றியை, கிட்டத்தட்ட உறுதி செய்து விட, கடைசி ஓவரின் முதல் பந்திலேயே, பவுண்டரியாக வின்னிங் ஷாட் அடித்த சஹார், மூன்று விக்கெட்டுகள் வித்தியாசத்தில் இந்தியாவை வெல்ல வைத்தார். 2-0 என தொடரை வென்றது இந்தியா. இலங்கைக்கு எதிராக இது இந்தியாவின் தொடர்ச்சியான ஒன்பதாவது ஒருநாள் தொடர் வெற்றி என்பது குறிப்பிடத்தக்கது. சிஎஸ்கே அனுபவம் கைகொடுக்க, சஹாரின் அற்புதமான ஆட்டத்தால், முடிந்தது கதை என நினைத்த இடத்திலிருந்து, விடாது போராடி, வெற்றியைச் சுவைத்திருக்கிறது இந்தியா. 'ஆஸ்திரேலியா தொடரின் பார்ட் 2' என்பது போல், கடைசித் துளி நம்பிக்கை மிச்சமிருக்கும் வரை, இயலாதது எதுவுமில்லை என நிரூபித்திருக்கிறது இந்திய அணி.


text: பாடசாலை மாணவன் மீது தாக்குதல் – சந்தேகநபர் நால்வரும் பொலிஸ் பிணையில் விடுதலை! கண்டியில் பாடசாலை மாணவன் ஒருவரை கடுமையாக தாக்கியதாக கைது செய்யப்பட்டிருந்த நால்வரும் பொலிஸ் பிணையில் நேற்று(23) விடுதலை செய்யப்பட்டுள்ளனர். குறித்த மோதல் இடம் பெற்ற குழுக்களுக்கு இடையில் சாதகமான பேச்சுவார்த்தை இடம் பெற்றதை அடுத்தே சந்தேகநபர்களை பிணையில் விடுதலை செய்துள்ளதாக கண்டி பொலிஸார் தெரிவித்துள்ளனர். கடந்த 21 ஆம் திகதி, கண்டியிலுள்ள பாடசாலை ஒன்றின் முன்னால் வைத்து மாணவன் ஒருவரை குழுவொன்று கடுமையாக தாக்கியது, இவ்வாறு தாக்கிய காணொளி சமூக வலைத்தளங்களில் வைரலாக பரவி வந்தது. இந்த சம்பவத்தில் தாக்குதலுக்கு உள்ளான மாணவர் குறித்த பாடசாலையில் உயர்தரத்தில் கல்வி பயிலும் மாணவர் என கூறப்படுகின்றது. பாடசாலை சட்ட திட்டங்களுக்கு இணங்க மாணவர் செயற்படாமையினால், மாணவர் தலைவருக்கும் இந்த மாணவருக்கும் இடையில் மோதல் இடம் பெற்றுள்ளது. மேலும் பாடசாலை மாணவத் தலைவர், 4 பேரை தெரிவு செய்து இம்மாணவனை தாக்கியுள்ளார் என விசாரணைகள் மூலம் தெரியவந்துள்ளதாகவும் இந்நால்வரையும் நேற்றைய தினம் பொலிஸார் கைது செய்திருந்ததாகவும் அறிவிக்கப்படுகின்றமை குறிப்பிடத்தக்கது.


நானும் லீடிங் ஹீரோவாச்சே... ஹன்சிகா, தமன்னாவுக்கு வலைவீசும் சந்தானம்! | Santhanam approaches leading heroines - Tamil Filmibeat Oneindia Classifieds Coupons Education News Movies Buy Insurance Auto Cricket Gadgets Lifestyle Money Travel Book Tickets In Theatres Next To You English हिन्दी ಕನ್ನಡ മലയാളം తెలుగు முகப்பு ஹீரோயின் ஹீரோ ஸ்பெஷல்ஸ் டிவி கிசு கிசு கார்னர் திரைத் துளி திரைவிமர்சனம் ஹாலிவுட் டிக்கெட் வாங்க வீடியோ Photos Socail Share Search Menu தமிழ் English हिन्दी ಕನ್ನಡ മലയാളം తెలుగు டிக்கெட்டுகளை முன்பதிவு செய்யுங்கள் Subscribe Socail Share Search Menu Movies Celebs News Facebook Twitter gplus முகப்பு ஹீரோயின் ஹீரோ ஸ்பெஷல்ஸ் டிவி கிசு கிசு கார்னர் திரைத் துளி திரைவிமர்சனம் ஹாலிவுட் டிக்கெட் வாங்க திரைப்படங்கள் Photos Wallpapers வீடியோ Home » Heroes » நானும் லீடிங் ஹீரோவாச்சே... ஹன்சிகா, தமன்னாவுக்கு வலைவீசும் சந்தானம்! நானும் லீடிங் ஹீரோவாச்சே... ஹன்சிகா, தமன்னாவுக்கு வலைவீசும் சந்தானம்! Posted by: Rajiv Published: Tuesday, October 4, 2016, 12:18 [IST] Subscribe to Oneindia Tamil தில்லுக்கு துட்டு பட ஹிட் மூலம் ஹீரோவாக ஃபார்மாகிவிட்டார் சந்தானம். அடுத்து செல்வராகவன் படத்தில் நடிப்பதன் மூலம் முன்னணி ஹீரோக்கள் லிஸ்டிலும் இடம்பெற்றுவிட்டார். ஆனால் ஒரே ஒரு குறை மட்டும் நீடிக்கிறது. அது முன்னணி ஹீரோயின்களுடன் இன்னும் ஜோடி சேராதது...இப்போது நடித்துக்கொண்டிருக்கும் இரண்டு படங்களுக்கே முன்னணி ஹீரோயின்களைக் கேட்டு பார்த்தனர். அவர்கள் யாரும் ஓகே சொல்லாததால் அறிமுக நாயகிகளையே ஜோடியாக்க வேண்டியதானது. ஆனால் தில்லுக்கு துட்டு தந்த கமர்ஷியல் வெற்றி முன்னணி ஹீரோயின்களை சந்தானம் பக்கம் திரும்ப வைத்திருக்கிறது.கண்ணா லட்டு தின்ன ஆசையா? மணிகண்டன் அடுத்து சந்தானத்தை வைத்து இயக்கும் படத்தில் கண்டிப்பாக முன்னணி ஹீரோயின் தானாம். ஹன்சிகா, தமன்னா இருவரையும் அப்ரோச் செய்து வருகிறார்கள். தமன்னா கிடைப்பது கஷ்டம். ஆனால் ஹன்சிகாவுக்கு கையில் படங்கள் இல்லாத்தால் ஓகே சொல்வார் என்று நம்புகிறார்கள். Read more about: santhanam, hansika, tamanna, சந்தானம், தமன்னா, ஹன்சிகா English summary Sources say that Santhanam is approaching Tamanna and Hansika for his next movie as heroines Other articles published on Oct 4, 2016 Please Wait while comments are loading... காதலர் தினத்தன்று சத்தமில்லாமல் ஒரு வேலை பார்த்த த்ரிஷா தனுஷ் படத்தில் ராணா தான் வாம்மா மின்னலு யோகமான காமெடியனின் டார்ச்சர் தாங்கலயாமே! Featured Posts Buy Movie Tickets Please Select Movie and City Buy Photos Videos Wallpapers Panjumittai Audio Launch Uyirkkodi Amavasai Audio Launch Arvind Swamy And Ritika Singh New Movie Launch Kombai Audio Launch Mupparimanam Audio Launch Go to : Photos Bro Song With Lyrics Video - Server Sundaram Motta Siva Ketta Siva Official Trailer Dora Official Teaser Yaman Official Trailer Senthoora Full Video Song - Bogan Rum Official Trailer Go to : Videos Shruti Reddy Vivegam Catherine Tresa Puriyatha Puthir Enai Noki Paayum Thota Ashwathy Ravikumar Go to : Wallpapers X Receive FREE Movie News & Gupshup In Your Inbox Do not Distrub Tamil Photos Go to : More Photos Filmibeat in Other Languages English हिन्दी ಕನ್ನಡ മലയാളം తెలుగు Explore Filmibeat டிவி ஹீரோ வீடியோ ஹீரோயின் திரைத் துளி ஸ்பெஷல்ஸ் கிசு கிசு கார்னர் திரைவிமர்சனம் டிக்கெட் வாங்க Other Greynium Sites Oneindia Boldsky Drivespark Gizbot Goodreturns Native Planet Careerindia Clickin Download Oneindia App Google Play App Store Follow Filmibeat Daily Updates Get Filmibeat Alerts Get Push Notifications About Us | Terms of Service | Privacy Policy | Newsletters | Apps | RSS | Advertise with Us | Work for Us | Contact Us | Site Feedback | Sitemap © Greynium Information Technologies Pvt. Ltd. All Rights Reserved. Post Comment';


இரட்டை இலை சின்னத்துக்காக தேர்தல் ஆணைய அதிகாரிகளுக்கு லஞ்சம் கொடுத்ததாக தொடரப்பட்ட வழக்கிலிருந்து தன்னை விடுவிக்கக்கோரிய டிடிவி தினகரனின் மனுவை டெல்லி பாட்டியாலா நீதிமன்றம் தள்ளுபடி செய்துள்ளது. 2017-ம் ஆண்டு இரட்டை இலை சின்னம் முடக்கப்பட்ட நிலையில் ஆர்.கே.நகர் இடைத்தோ்தலின் போது இரட்டை இலை சின்னத்தை தமக்கு ஒதுக்கக் கோரி டிடிவி தினகரன் தேர்தல் ஆணைய அதிகாரிகளுக்கு ரூ.50 கோடி அளவில் லஞ்சம் கொடுக்க முயன்றதாக அவர் மீது குற்றம் சாட்டப்பட்டது. இதில், டிடிவி தினகரன் டெல்லி போலீசாரால் கைது செய்யப்பட்டார். டெல்லி பாட்டியாலா ஹவுஸ் நீதிமன்றத்தில் நடந்து வந்த இந்த வழக்கில் போலீசார் தாக்கல் செய்யப்பட்ட முதல் குற்றப்பத்திரிக்கையில் டிடிவி தினகரன் பெயர் இடம்பெறவில்லை. இரண்டாவது குற்றப்பத்திரிக்கையில் அவர் பெயர் குறிப்பிடப்பட்டிருந்தது. இதைத்தொடர்ந்து, குற்றப்பத்திரிக்கையில் இருந்து தனது பெயரை நீக்க வேண்டும் என்று டிடிவி தினகரன் நீதிமன்றத்தில் மனு தாக்கல் செய்திருந்தார். போலீசாரின் குற்றப்பத்திரிக்கையை ஏற்றுக்கொண்ட நீதிமன்றம், தினகரன் மீதான புகாரில் முகாந்திரம் உள்ளது என்று கூறி அவரது கோரிக்கை மனுவை தள்ளுபடி செய்துள்ளது. இந்நிலையில் டிடிவி தினகரன் வெளியிட்டுள்ள ட்விட்டா் பதிவில், “சிலரது சதியின் காரணமாக, இரட்டை இலையை பெற லஞ்சம் கொடுத்ததாக என் மீது தொடரப்பட்ட வழக்கிலிருந்து என்னை விடுவிக்கச் சொல்லி நான் செய்த மனுவை நீதிமன்றம் தள்ளுபடி செய்திருக்கிறது. இந்த வழக்கை தொடர்ந்து நடத்தி, இது பொய் வழக்குதான் என்பதை நீதிமன்றம் மூலம் நிரூபிப்பேன்” என்று தெரிவித்துள்ளார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


குழந்தைகள் திக்கி திக்கி பேச இவையெல்லாம் தான் காரணமாம்.. அதை எப்படி சரிசெய்வது? | Stuttering in Kids: Causes, Risk Factors and Treatment - Tamil BoldSky குழந்தைகள் திக்கி திக்கி பேச இவையெல்லாம் தான் காரணமாம்.. அதை எப்படி சரிசெய்வது? | Updated: Saturday, February 29, 2020, 16:28 [IST] குழந்தைகள் ஒவ்வொரு விஷயத்தையும் படிப்படியாகத் தான் கற்றுக் கொள்ள ஆரம்பிப்பார்கள். பேச்சில் கூட குழந்தைகள் ஒவ்வொன்றாகத் தான் கற்று கொள்வார்கள். சில குழந்தைகள்3அல்லது4வயது வரைக் கூட சரியாக பேச மாட்டார்கள். ஒவ்வொன்றையும் யோசித்து பேசுவது, பேசும் போது உளறல், திக்கி திக்கி பேசுவது, திருத்தம் இல்லாமல் இருப்பது போன்ற பிரச்சனைகளை சந்திக்கின்றனர். ஒரு சில குழந்தைகள் மற்ற குழந்தைகளுடன் விளையாடும் போது பள்ளிக் கூடத்திற்கு போய் கற்கும் போது இந்த பிரச்சினைகள் காலப்போக்கில் சரியாகிவிடும். ஆனால் சில குழந்தைகள் பெரியவர்கள் ஆன பிறகும் இந்த பேச்சு திணறல் பிரச்சனை உண்டாகிறது. இதனால் பாதிப்புகள் பெரிதாக இல்லை என்றாலும் சக பிள்ளைகளின் கிண்டல், சுய மரியாதை குறைவு போன்ற பிரச்சினைகளை இச்சமூகத்தில் அவர்கள் சந்திக்கின்றனர். MOST READ: குழந்தைகளுக்கு தாத்தா பாட்டியின் அரவணைப்பு ஏன் முக்கியம்? இந்த பேச்சுத் திணறல் பிரச்சனை எதனால் ஏற்படுகிறது, அதற்கான காரணங்கள் மற்றும் சிகிச்சை முறைகளைப் பற்றி இங்கே காண்போம். குழந்தைகளுக்கு பேச்சுத் திணறல் பிரச்சனை எதனால் ஏற்படுகிறது என்பதற்கான காரணங்கள் இன்னும் தெளிவாக தெரியவில்லை. இருப்பினும் மருத்துவர்கள் ஒரு சில காரணங்களை கூறுகின்றனர். இந்த வளர்ச்சி திணறல் 18 மாதங்களில் இருந்து2வயது வளரும் குழந்தைகளுக்கு ஏற்படுகிறது. அவர்கள் முதல் முதலாக பேச கற்றுக் கொள்வதால் இந்த பிரச்சினை ஏற்படுகிறது. அவரும் பேசும் திறன் முழுமையாக வளர்ச்சி அடையாத போது இந்த பிரச்சினையை சந்திக்கின்றனர். காலப்போக்கில் இது சரியாகி விடும். நரம்பு பிரச்சனை (நியூரோஜெனிக் திணறல்) இந்த பிரச்சினை மூளைக்கு செல்லும் பேச்சு நரம்புகள் மற்றும் தசைகளுக்கு இடையே சிக்னல் சரியாக செல்லாததால் ஏற்படுகிறது. இதற்கு சிகச்சைகள் இருக்கின்றன. மருத்துவரிடம் உங்கள் குழந்தைகளை காட்டி பேச்சை மேம்படுத்தலாம். உங்க குடும்பத்தில் வேறு யாராவது பேச்சு திணறல் பிரச்சனையை சந்தித்து வந்தால் மரபணு ரீதியாக இந்த பிரச்சினை உங்க குழந்தைக்கு ஏற்பட வாய்ப்புள்ளது என்கிறார்கள் மருத்துவர்கள். இந்த காரணிகள் தென்பட்டால் உடனே குழந்தைகள் நல மருத்துவரை அணுகி சிகிச்சை பெறுவது நல்லது. கிட்டத்தட்ட 60 % குழந்தைகள் தங்கள் குடும்ப பின்னணியால் இந்த பிரச்சினைகளை சந்திக்கின்றனர். குடும்ப உறுப்பினர்கள் யாராவது இந்த பேச்சு திணறல் பிரச்சனையை பெற்று இருந்தால் அவர்களும் இதை சந்திக்கின்றனர் என்கிறார்கள் மருத்துவர்கள். ஒரு குழந்தை3வயதுக்குள் திக்க ஆரம்பித்தால் அது பேசும் திறன் வளராததை குறிக்கிறது. பிறகு பேசும் திறன் வளர வளர6மாதத்தில் சரியாகிவிடும் பேச்சு திணறல் பிரச்சனை பொதுவாக ஆண் குழந்தைகளிடம் அதிகம் காணப்படுகிறது. ஒரு பெண் குழந்தைக்கு 3-4 ஆண் குழந்தைகள் திக்குகின்றன. இதற்கு காரணம் ஆண் குழந்தைகள் மற்றவர்களுடன் தொடர்பு கொள்வதில் வேறுபடுவதால் இந்த பிரச்சினை ஏற்படுகிறது. இந்த சிகிச்சையின் மூலம் உங்க குழந்தைகள் பேசும் போது ஏற்படும் தடங்கலை குறைக்கலாம். மேலும் அவர்களுடைய சுய மரியாதையும் சமூகத்தில் மேம்படுத்துகிறது. பேச்சு வீதம், சுவாச ஆதரவு மற்றும் குரல்வளை பதற்றம் ஆகியவற்றைக் கண்காணித்து சிகிச்சை அளிக்கின்றனர். இதைத் தவிர உங்க குழந்தைகளுக்கு போதுமான நேரத்தை ஒதுக்கி பேச்சு சொல்லிக் கொடுங்கள் பேச்சு சரளத்தை மேம்படுத்த பல மின்னணு சாதனங்கள் உள்ளன. காது கேளாதவர் பயன்படுத்தும் கருவி போல இதை நீங்கள் உபயோகித்து பேச்சை உணர்ந்து பேச முடியும் என்கிறார்கள் மருத்துவர்கள். இதனால் திக்காமல் பேச பயிற்சி எடுக்க முடியும். அறிவார்ந்த நடத்தை சிகிச்சை இது குழந்தைகளின் தடுமாற்றத்தையும், மன ஆரோக்கியத்தையும் மேம்படுத்துகிறது. பேச்சு திக்கும் போது ஏற்படும் மன அழுத்தத்தையும், பதட்டத்தையும் இதன் மூலம் நீங்கள் குறைக்க முடியும். Stuttering in Kids: Causes, Risk Factors and Treatment Do you know the causes, risk factors and treatment options for stuttering or stammering in kids? Read on...


தமிழகத்தில் கோரத்தாண்டவம் ஆடி வரும் கொரோனா: கொரோனாவால் பாதிக்கப்பட்டு உயிரிழந்தோர்களின் எண்ணிக்கை 4 ஆக உயர்வு... 485 பேருக்கு பாதிப்பு 2020-04-05@ 07:40:35 சென்னை: தமிழகத்தில் கொரோனா வைரசால் பாதிக்கப்பட்ட பலியானவர்களின் எண்ணிக்கை 4 ஆக உயர்ந்துள்ளது. நாடு முழுவதும் கொரோனா வைரஸ் பாதிப்பை கட்டுப்படுத்த கடந்த மாதம் 24ம் தேதி முதல் 21 நாள் ஊரடங்கு பிறப்பிக்கப்பட்டுள்ளது. எனினும் வைரஸ் தாக்குதல் தொடர்ந்து அதிகரித்த வண்ணம் உள்ளது. தமிழகத்திலும் கொரோனா வைரசால் பாதிக்கப்பட்டோர் எண்ணிக்கை நாளுக்கு நாள் உயர்ந்து வருகிறது. மதுரையை சேர்ந்த கான்ட்ராக்டர் ஒருவர் கொரோனா வைரஸ் பாதிப்புக்கு முதல் நபராக பலியானார். இதையடுத்து நேற்று மேலும் 2 பேர் பலியாகி உள்ளனர். இந்நிலையில், ராமநாமபுரம் கீழ்க்கரையை சேர்ந்த 75 வயது முதியவர் சென்னை ஸ்டான்லி அரசு மருத்துவமனையில் கொரோனா வைரசால் அறிகுறியுடன் சிகிச்சைப் பெற்று வந்தார். தொடர்ந்து, மூச்சு திணறல் காரணமாக கடந்த வியாழக்கிழமை முதியவர் உயிரிழந்தார். ஆனால், கொரோனா வைரஸ் தாக்கத்தினால் தான் அவர் உயிரிழந்தாக தெரிவிக்கப்படவில்லை. இந்நிலையில், அவரின் ரத்த பரிசோதனை முடிவு நேற்று வெளியானது. அதில், அவருக்கு கொரோனா தொற்று உறுதியாகியுள்ளது. இதன் மூலம் தமிழகத்தில் கொரோனாவால் பலியானவர்களின் எண்ணிக்கை 4 ஆக உயர்ந்துள்ளது. பாதிக்கப்பட்டவர்களின் எண்ணிக்கை 485- ஆக அதிகரித்துள்ளது. பாதிக்கப்பட்ட 485 பேரில் 422 பேர் டெல்லி மாநாட்டில் பங்கேற்றவர்கள். நேற்று கொரோனா பாதிப்பு உறுதியான 74 பேரில் 73 பேர் டெல்லி மாநாடு சென்று வந்தவர்கள். மேலும், 407 பேரின் ரசத்தமாதிரி பரிசோதனை முடிவுகள் வர வேண்டியுள்ளது குறிப்பிடத்தக்கது. குறிப்பாக, விழுப்புரம் மாவட்டத்திலிருந்து டெல்லி மத மாநாட்டிற்கு சென்ற 67 பேரில், 65 பேர் கண்டறியப்பட்டு முண்டியம்பாக்கம் அரசு மருத்துவக்கல்லூரி மருத்துவமனையில் அனுமதிக்கப்பட்டு ரத்த மாதிரிகள் பரிசோதனைக்கு சேகரிக்கப்பட்டது. அதன்படி விழுப்புரம் மாவட்டத்தில் 9 பேர் கொரோனாவால் பாதிக்கப்பட்டுள்ளனர். இந்தநிலையில், விழுப்புரத்தை சேர்ந்த 52 வயதான முதியவர் நேற்று காலை மருத்துவமனையில் உயிரிழந்தார். தேனி அரசு மருத்துவக்கல்லூரி மருத்துவமனையில் டெல்லி சென்று வந்த 21 பேர் கொரோனா வைரஸ் தொற்று பாதிக்கப்பட்ட நிலையில் சிகிச்சை பெற்று வருகின்றனர். இவர்களில் போடி, சுப்புராஜ் நகரை சேர்ந்த 56 வயதான ஆண், கொரோனா பாதிப்பு உறுதியான நிலையில் சிகிச்சை பெற்று வருகிறார்.இவரது 52 வயது மனைவிக்கு, கடந்த 2ம் தேதி மூச்சுத்திணறல் ஏற்பட்டது. இதையடுத்து அவரை உடனடியாக தேனி அரசு மருத்துவக்கல்லூரி மருத்துவமனையில் தீவிர சிகிச்சைக்காக அனுமதித்தனர். இப்பெண்ணின் ரத்தம், சளி பரிசோதனை செய்யப்பட்டதில், நேற்று முன்தினம் இரவு இவருக்கு கொரோனா வைரஸ் தொற்று இருப்பது உறுதி செய்யப்பட்டது. கவலைக்கிடமான நிலையில் சிகிச்சை பெற்று வந்த இப்பெண் நேற்று மதியம் 2.25 மணிக்கு பரிதாபமாக உயிரிழந்தார். மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


text: லோ கட் ப்ளவுஸ் க்ளிவேஜ் காட்டும் லோ கட் ப்ளவுஸ் அணிந்து செல்வது என்றைக்கும் ஆபத்தானதுதான். வி நெக், யு நெக் என போட்டுக்கொண்டு சிங்கிள் பிளீட்ஸ் விட்டு புடவை உடுத்திக் கொண்டு அலுவலகத்திற்குச் செல்வது பார்ப்பவர்களுக்கு சற்று சங்கடத்தை ஏற்படுத்திவிடும் என்கின்றனர் நிபுணர்கள். வெளிநாடுகளில் மட்டுமல்ல இந்தியாவிலும் கூட இன்றைக்கு முன்னழகின் அழகை வெளிக்காட்டுவதை பெண்கள் பலரும் விரும்புகிறார்கள். டைட் டி சர்ட் போடுவது, லோ நெக் ப்ளவுஸ் போடுவது என மார்பக அழகை வெளியே காட்டினால் அது அவர்களுக்கு ஆபத்தாகி விடும். அவர்களை மற்றவர்கள் விரும்பாமல் போகும் நிலை ஏற்படும் என்கிறார் மார்பக குணாதிசயங்கள் குறித்து ஏகப்பட்ட ஆய்வுகளை மேற்கொண்டவரான அமெரிக்காவின் எலிசபெத் ஸ்கொயர்ஸ். குறிப்பாக வேலை பார்க்கும் பெண்கள், அதீத க்ளீவேஜுடன் போனால், சக ஊழியர்களே அவர்களை வெறுப்பார்களாம். அவர்களுக்கு வேலை பறிபோகும் ஆபத்து கூட அதிகமாம். இப்படி மார்பகங்களை அதிக அளவில் வெளியில் தெரியும்படியான ட்ரஸ் போட்டுக் கொண்டு வேலை செய்யும் பெண்களால், அலுவலகத்தில் பல குழப்பங்கள் ஏற்படும். இது அவர்களின் வேலைக்கும் கூட உலை வைக்கும் என்கிறார் இது குறித்து ஆய்வு செய்த ஸ்கொயர்ஸ். எனவே லோ கட் ப்ளவுஸ், டைட் டி சர்ட்ஸ் போன்றவைகளை தவிர்க்க வேண்டும் என்கின்றனர் நிபுணர்கள். ஸ்லீவ் லெஸ் ப்ளவுஸ் இன்றைக்கு ஸ்லீவ் லெஸ் ப்ளவுஸ் போடுவது நாகரீகமாகிவருகிறது. சுடிதார், டி சர்ட்க்ள் கூட ஸ்லீவ் லெஸ் ஆக வருகிறது. அக்குள் தெரிய உடுத்தும் ஆடைகளால் பணி புரியும் இடங்களில் கவனச்சிதறல் ஏற்படும் வாய்ப்பு அதிகம் என்கின்றனர் நிபுணர்கள். லெக்கின்ஸ் உடம்பை இருக்கிப் பிடிக்கும் டைட் டாப்ஸ், லெக்கின்ஸ் அணிவது இன்றைக்கு பேஷனாகி வருகிறது. இது கேஷூவலாக நன்றாக இருந்தாலும் பணி இடங்களுக்குச் செல்லும் போது இந்த உடை கலாச்சாரம் தேவையில்லை என்கின்றனர் நிபுணர்கள். ஸ்கர்ட் அன்ட் லோ கிப் டாப்ஸ் சில அலுவலகங்களில் ஸ்கட் மற்றும் லோகிப் தெரிய டாப்ஸ் அணிந்து செல்கின்றனர். இன்றைக்கு ஐரோப்பிய நாடுகளிலேயே இதுபோன்ற உடைகள் தடை செய்யப்பட்டு வருகின்றன என்பது குறிப்பிடத்தக்கது. கவர்ச்சியான வாசகங்கள் உடைகளில் கவர்ச்சியான வாசகங்கள் அடங்கிய டி சர்ட்களை அணிந்து செல்வது ஏற்றதல்ல. அதேபோல் பின்னழகை எடுத்துக் காட்டும் ஜீன்ஸ் பேண்ட்டும் ஏற்புடையதல்ல என்கின்றனர் நிபுணர்கள். ஹேர் கலர்ஸ் அலுவலகத்திற்கு செல்பவர்கள் அதற்கேற்ப தலை அலங்காரம் செய்து கொள்வது அவசியம். அதை விடுத்து கலரிங் செய்வது, கண்ட இடத்தில் வெட்டி விடுவது என தேவையில்லாத அலங்காரங்கள் உங்கள் மீது அவமரியாதையை ஏற்படுத்திவிடும் என்கின்றனர் நிபுணர்கள். ஹைஹீல்ஸ் வேண்டாமே அலுவலகத்திற்கு 3 இஞ்ச் அளவில் அதிகம் கொண்ட ஹைஹீல்ஸ் செருப்புகள் அணிய வேண்டாம் என்கின்றனர் நிபுணர்கள். ஏனெனில் இது செக்ஸி தோற்றத்தை ஏற்படுத்துமாம். அலுவலகத்திற்கு என்று சில டிரஸ் கோட் உள்ளது அவற்றின் படி உடை அணிந்து சென்று உங்களின் மதிப்பை உயர்த்திக்கொள்ளுங்கள் என்கின்றனர் நிபுணர்கள்.


ஸ்வரூப வேல் ஸ்கந்தனின் சகோதரியான ஜோதி by Dr. Alagappa Alagappan Original article in English: "Swarupa Vel - Skantha's Sister Jothi" ஜோதி சிவபெருமானின் குடும்பத்தை சேர்ந்தவள். சிவன்-பார்வதிக்கு விநாயகர் மற்றும் முருகன் எப்படிப் பிறந்தார்களோ அப்படித்தான் சிவன்-பார்வதி உறவில் வெளிவந்தவளும் ஜோதி என்பவள். சிவன் பார்வதி உறவினால் எழுந்த ஒளியின் ஒரு பக்கத்தில் இருந்து முருகனும், இன்னொரு பக்கத்தில் இருந்து ஜோதியும் வெளி வந்தார்கள். அதனால்தான் ஜோதியை முருகனின் சகோதரி என்கிறார்கள். ஒருவருடைய உடலே ஆலயம் போன்றது. அந்த உடலின் வலது மற்றும் இடதுபுற நாசித் துவாரங்களே சிவன் மற்றும் பார்வதி ஆவார்கள். விநாயகப் பெருமானோ முதுகுத் தண்டின் அடியில் அமர்ந்து கொண்டு இருக்கின்றார். அங்கிருந்துதான் குண்டலினி சக்தி வெளிப்படுகின்றது. அந்த சக்தி ஐந்து சக்கரங்களான அல்லது முருகனின் ஆறு யுத்த வீடுகளான மூலாதாரா, மணிபுரா, அனஹதா, ஸ்வாதிஷ்டானா, விசூதி போன்றவற்றைக் கடந்து மேலே எழும்பி வந்து நெற்றிப் பொட்டில் உள்ள அஜ்ன சக்கராவில் கலக்கும் போது அவளுடைய தாயாரின் சக்தி வெளிப்படுகின்றது. அப்போது அதை தன்னுடைய மகனுக்குக் கொடுத்து அவனுக்குள் அந்த சக்தியை அவள் ஊடுறுவ வைக்கின்றாள். முருகனின் ஆறுபடை வீடுகளுக்கு இணையான அந்த ஆறு சக்கரங்களையும் கடந்து செல்லும் ஜோதியானவள் அஜ்ன சக்கராவில்தான் தனது தாயாரை சந்திக்கிறாள் என்பது தாத்பர்யம். Somaskanda: Siva, Uma and Skanda சிவபெருமானின் நெற்றிப் பொட்டில் இருந்து வெளியான ஆறு ஒளிக்கதிர்களில் இருந்து வெளியானவரே முருகப் பெருமான் என்று ஸ்கந்த புராணத்தில் கூறப்பட்டு உள்ளது . அதனால்தான் முருகனை சிவபெருமானின் அம்சம் என்றும், அவரைப் போலவே மிக சக்தி வாய்ந்தவர் என்றும் கருதுகிறார்கள். அது போலவே பார்வதியின் நெற்றிப் பொட்டில் இருந்து வெளியான ஒளிக் கதிர்களில் இருந்து வெளியானவளே ஜோதி . அரக்கன் சூரபத்மனை அழிக்கும் வேலையை முருகனுக்குக் கொடுத்தபோது, அவருடைய தாயார் பார்வதியானவள் அவருக்கு அந்த யுத்தத்திற்கு உதவிடும் வகையில், யாருமே அழிக்க முடியாத சக்தி வாய்ந்த வேல் ஒன்றை தன்னிடம் இருந்து வெளி வரச் செய்தது அதை முருகனுக்குத் தந்தாளாம். அது ஒரு ஆயுதம் அல்ல என்றும், அதுவும் பார்வதியிடம் இருந்து வெளிவந்த ஒரு சக்தி வாய்ந்த தெய்வமே* என்றும் தெரிய வருகின்றது. சமீப காலம் வரை ஜோதியைப் பற்றிய எந்த செய்தியும் இல்லாமல் இருந்தது. ஆனால் 1978 ஆம் ஆண்டில் ஸ்ரீலஸ்ரீ பன்றிமலை ஸ்வாமிகள் தன்னிடம் (இந்தக் கட்டுரை ஆசிரியரான டாக்டர் . அழகப்பா அழகப்பனிடம்) முருகன் கையில் உள்ளது வெறும் வேல் எனும் ஆயுதம் அல்ல, ஆதிபராசக்தி கொடுத்த ஜோதியே ( ஜோதி எனும் தேவதை) என்று தெரிவித்தாராம். ஆகவே ரூபமில்லாத உருவில் இருந்த ஜோதியை ஆலயங்களில் அதுவரை வழிபட்டார்கள். ஆனால் தற்போது அந்த ஜோதி ஒரு உருவ வழிபாட்டுக்குறிய தெய்வம் என்று தெரிய வந்துள்ளது. ஸ்கந்தனின் வேல் எனும் ஆயுதமே அந்த ஜோதியானவள் . வேல் என்பது வெறும் உலோகம் அல்ல. அது பராசக்தியினால் சக்தி ஊட்டி அவருக்குக் கொடுக்கப்பட்ட ஆயுதம். அந்த சக்திக்குள் உள்ளவளே ஜோதி என்பவள். ஜோதிக்கு பராசக்தியின் அனைத்து ஆற்றல்களும் இருந்தன. அந்த ஆயுதமான வேல் ரத்தினம் போல ஜொலிப்பதினால் அதை இரத்தின வேல் என்று அழைத்தார்கள். ஒருவருக்கு மன இருளையும் அஞ்சாமையையும் அழித்து ஞானத்தைத் தருவதினால் அதை ஞான வேல் என்கிறார்கள். ஞானிகள், ரிஷி முனிவர்கள் விட்டுச் சென்றுள்ள ஞானத்தின் பின்னே அவளே இருக்கின்றாள். ஆகவே ஞானமே எப்போதும் வெற்றி பெறுவதினால் அதை வெற்றி அல்லது வீர வேல் என்கிறார்கள். ஒவ்வொருவருக்கும் உள்ளே உள்ள அறியாமையை அழித்து அவர்களுக்குள் நடைபெறும் மனபோராட்டதினை ஒடுக்கி, கடவுளைத் தேடிச் செல்லும் பக்தி மார்கத்தில் செல்ல அவர்காளுக்கு அருள் புரியும் முருகப் பெருமானுக்கு துணையாக ஜோதி நிற்கின்றாள். அந்த வேல் உருவம் அற்றது. நெருப்புப் பொறியில் இருந்து அந்த வேல் வெளி வந்ததினால் அதற்கு அழிவும் இல்லை, அதை வெற்றி கொள்ளவும் முடியாது. முருகனிடம் இருந்து பிரிக்க முடியாதவள் ஜோதி . ஜோதியை வேல் உருவில் வழிபடாத ஆலயங்களே இல்லை. சரவணன் என்ற ஸ்கந்தனுடன் பிணைந்து இருந்தபடி அவர் சார்பில் அவள் பக்தர்களுக்கு துணை புரிவதினால் அவளை சரவணபயை (சரவணரின் பெண்மை) என்கிறார்கள். அந்த வேலில் காணப்படும் கூறிய முனை அவளது கூர்மையான அறிவைக் குறிக்க தீமைகளை அழிக்கும் துர்கையாக அவளுடைய தாயாரான பராசக்தியிடம் இருந்து பெற்ற சக்தியுடன் அவள் இருப்பதை வேலின் கீழ் பகுதியான அதன் தண்டு பிரதிபலிக்கின்றது. பழமுதிர்சோலையில் உள்ள அஜ்ன சக்கரத்தை குறிக்கும் ஆறுபடை வீடு ஒன்றில் அவள் காட்சி தருகிறாள். அந்த ஆலயம் மதுரையில் உள்ளது. முக்கியமாக பௌர்ணமி தினங்களில் கிராமங்களில் ஜோதியை ராக்காயி எனும் பெயரில் -ஒரு தலையில் கொழுந்து விட்டு எரியும் தீப்பந்து போன்ற காட்சியில்- அவளை வணங்கித் துதிக்கின்றார்கள். அந்த உருவம் ஜோதியின் அவதாரமான வேலைக் குறிக்கின்றது. அகஸ்திய முனிவர் இயற்றிய ஷோடஷம் என்ற பக்தி நூல் பார்வதியுடன் முருகனின் ஆயுதமான வேலுக்கு உள்ள உறவை வெளிப்படுத்தும் விதத்தில் எழுதப்பட்டு உள்ளது. வளர்பிறை மற்றும் தேய்பிறை இரண்டிலும் மதுரை மீனாக்ஷி அம்மன் ஆலயத்தில் சதாசிவமான சொககனாதருடன் உள்ள மனோன்மணி இருவரும் ஜோதியுடன் நெற்றிப் பொட்டில் உள்ள அஜ்ன சக்கரத்துடன் ஒன்று சேர இருக்கும்போது கிடைத்த தன்னுடைய அனுபவத்தையே அதில் விளக்கி உள்ளார். நெற்றிப் பொட்டின் நடுவில் உள்ள பொட்டில் இருந்து ஓம் என்ற பிரணவத்துடன் எப்படி ஜோதியானவள் வெளி வந்தால் என்று கூறி உள்ளார். பௌர்ணமியில் பூரணப் பொலிவுடன் ஒரு ஒளி வெள்ளம் போல ஜொலித்தபடி இருக்கும் அவள் எல்லாம் நிறைந்த பரப்பிரும்மமே என்கிறார். Arupadai Veedu complex kumbhabhisekam, Madras ஒவ்வொரு மாதமும் தமிழ் மாதமான கார்த்திகையில் திருவண்ணாமலையில் சிவபெருமான் தலத்தில் நடைபெறும் தீபத் திருவிழாவில் அங்கு ஏற்றப்படும் ஜோதியை கடவுளாகவே வழிபடுகிறார்கள். அந்த ஜோதியை அருட்பெரும் ஜோதி என்கிறார்கள். நடராசன் என்கின்ற சிவபெருமான் தன் இடக் கையில் ஜோதியை கையில் ஏந்திக் கொண்டவாறு நடனம் ஆடுகிறார். பொன்னம்பலத்தில் , தங்க மேடையில் நடனமாடும் சிவபெருமானுடன் இருக்கின்றாள் ஜோதி. ஜுவாலை அல்லது ஜோதியில் இருந்தே அனைத்தும் வெளிப்படுகின்றன. ஜோதி என்பது ஆலயங்களில் ஏற்றப்படும் விளக்கு. இறை அருளைக் கொடுப்பதே ஜோதி. நமது பேச்சைக் கட்டுப்படுத்துவதும் அதுவே. அந்த ஜோதி எனும் ஒளியையே நாம் நமது வாழ்வில் ஒளி தருமாறு வேண்டுகிறோம். ஜோதி ஏழு நிலைகளை தாண்டி நிற்பவள் (எழு வண்ணங்களான VIBGIOR என்பது) அவை அனைத்தும் மறைந்தப் பின்னரே அவள் தெரிகிறாள். அந்த ஜோதி ஒளியை அடையாளம் காட்டிய மற்றும் ஒருவர் திரு ராமலிங்க ஸ்வாமிகள் ஆவார். தன்னுடைய தாயாருடன் சேர்ந்து கன்யாகுமரியாக இருந்தவாறு, சாதுக்கள் சன்யாசிகளுக்கு அறிவை தந்தவள், அவர்களைக் காத்து வந்தவள் . நூற்றுக் கணக்கான வருடங்களாக அவளை ஜ்வால குமாரி என்றும், வடநாட்டில் ஜ்வால முகி என்றும் வணங்கப்பட்டவள். அவள் அறிவை தருபவள் என்பதினால் ஞானாம்பாள் என்றும் குழந்தை தெய்வம் எனும் வகையில் பாலாம்பா என்றும் கூறுவது உண்டு. ஜோதியைப் புகழ்ந்து பாடப்படும் சித்தர்கள் பாடல்கள் பல உண்டு. ஷண்முகனின் பெண்பாலே ஷண்முகி. அவளை கார்த்திகேயே எனவும், குமரி எனவும் அழைப்பது உண்டு. ஜோதி மந்திரங்கள் 1982 ஆம் ஆண்டில் குமாரி ஹில்டா சார்ல்டன் என்பவர் நியூயார்க் நகரில் உள்ள பிளஷிங் எனும் இடத்தில் உள்ள மகா கணபதி ஆலயத்தில் ஓதப்படும் இந்த மந்திரத்தை நமக்கு அருளினார்கள்: ஓம் ஜெயா ஜெயா மஹா வீர பகவான் ஸ்ரீ ஸ்கந்தா நமஹா ஓம் ஜெயா ஜய மஹா ஜோதி சக்தி சரவணபயாயை நமோ நமஹா ஸ்கந்தன் அவளுக்கு அளித்த உபதேசத்தின்படி பக்தியோடு இதை உச்சரித்தால் நமக்குள் உள்ள சிவ-சக்தி அல்லது யிங்- யாங் எனும் சக்தி உயிர் பெறும் என்றாராம். ஸ்கந்தன் அவளுக்குக் கூறினாராம் ''வேல் என்பது முதுகெலும்பைப் போன்றது. மேல் தலையில் குண்டலினி உள்ளது போல அதற்குள் ஜ்யோதி ஒளியாக இருக்கின்றாள். நானே முதுகெலும்பின் கீழ் இருந்து குண்டலினி சக்தி மேல் எழும்பிச் செல்ல வழி காட்டுகிறேன். அப்படி மேல் எழும்பும் குண்டலினி சக்தி மேலே சென்று வெடிக்கும்போது தெய்வமாக ஜோதி அங்கே தோன்றுகிறாள்''. ஜோதியை முதலில் வேல் ஒன்றை பார்ப்பது போல பார்த்துக் கொண்டு இருக்கும்போது, நமது மனதில் அந்த நினைவு தீவீரம் அடைய, அடைய அவளை நாம் அங்கு ஒளிபோலக் காண முடியும். தெய்வீகத்தையும், அதன் கருணையும் உணரும் வகையிலான நிலைக்கு நம்மை அது அழைத்துச் சென்று விடுவதையும் பார்க்கலாம். அவை அனைத்தையும் நம் உள்ளத்துக்குள்ளே உணரலாம். ''நானே தலைவன். இந்த செயல்களை முதுகு எலும்பின் மேல் பகுதி வரை நடத்திச் செல்லும் தளபதி. எவருக்கு விடுதலை வேண்டுமோ அவர்கள் என் சொல்படி நடந்தால் வெற்றி நிச்சயம். எவர் ஒருவர் படைத் தலைவரின் கட்டளைகளை மீறிச் செல்வாரோ அவர்கள் வெற்றி அடைவது இல்லை. யுத்த பூமியில் தளபதியின் கட்டளையை மட்டுமே ஏற்று நடக்க வேண்டும்''. இத்தனை யுகங்களாக செயலற்று இருந்த ஜோதி இனி புத்துயிர் பெற்று புது சக்தி யுகத்தில், கலி உலகில் உள்ள தீமைகளை அழிக்க எழப் போகின்றாள் என்பதை உணர்த்தும், வகையில் இந்த மந்திரங்கள் அமைந்து உள்ளன. ஓம் ஷ்ரீம் ஆதி பிருமேஸ்வரியை நமஹா ஓம் ஷ்ரீம் ஹிரீம் கிரீம் க்லீம் ஜுவோதிஸ்வரியாயை நமஹா முதல் மந்திரம் அவளைப் படைப்பவளாகவும், அடுத்ததில் பிரகாசிக்கும் ஒழி வெள்ளம் சூழ்ந்த, தெய்வீகமும் செல்வமும் தரும் மகாலஷ்மிக்கு இணையானவளாகவும் , உலகையும், கிரஹங்களையும் பிரதிபலிக்கும் புவனேஸ்வரியாகவும் , அழிவில்லா அன்னையான துர்க்கையாகவும் இருப்பதாக கூறப்படுகிறது. அகஸ்தியரோ, ஜ்யோதியை அற்புதமானவள், ஆனந்தத்தைத் தருபவள் மற்றும் உருவம் அற்றவள் என்றும் வர்ணித்து உள்ளார். குண்டலி யோகா மூலம் ஜோதியை ஆராதிக்கலாம். திருமூலர் கூறினார்: ''வடக்கு தெற்குப் பக்க மக்கள் அவர் பின்னால் அலைந்தவாறு இருந்து கொண்டு நிற்கையில், கிழக்கிலும், மேற்கிலும் உள்ளவர்கள் அவரைத் தேடி அலைய, ஓம் என்ற மூலாதார மந்த்திரத்தைக் கூறி குண்டலினியைத் தட்டி மேல் எழுப்ப எழுப்ப, ஒளியைப் போல நீ தோன்றுகிறாய்''. ஜோதியை பௌர்ணமியில் மாலை மற்றும் இரவு வேலைகளில் ஆராதிக்கலாம். அவளை சரவணபாவையை அல்லது வேல் உருவில் அனைத்து தினங்களிலும் முருகனுடன் சேர்த்து ஆராதிக்கலாம். அவளை ஆராதிக்க கார்த்திகை தினங்கள் விசேஷமானவை. மே மாதம் வைகாசி நட்ஷத்திரத்தில் தனது நேற்றுப் பொட்டில் இருந்து வெளிவந்தவலை வேலாக்கி பார்வதியானவள் தனது மகன் முருகன் சூரபத்மனுடன் போருக்கு புறப்பட்டபோது கொடுத்த அந்த நாளில் அவளை வழிபடுவது விசேஷம். ஜோதி இயக்கம் வட அமெரிக்க நாட்டில் உள்ள வல்லப கணபதி தேவஸ்தானம் இந்து தத்துவத்தை இந்தியாவிருக்கு வெளியில் பரப்புவதற்கான அவசியத்தையும் அந்த முயற்சிக்குத் தேவையான கடமையும் உணர்ந்ததினால் நியூயார்க் நகரில் ரூபம் அற்று இருந்த ஜோதிக்கு நான்கு சிலைகளை செய்து மற்ற இடங்களில் அவளுக்கு ஆலயம் அமைத்தால் அவர்களுக்கு அதைத் தர தீர்மானித்து இருந்ததின் மூலம் ஜோதி இயக்கத்தின் முதல் வழிபாட்டைத் துவக்கினார்கள். 1983 ஆம் ஆண்டு ஜூன் மாதம் இருபத்தி ஏழாம் தேதியன்று ஹூஸ்டன் நகரில் திரு அனந்த ராதஷேஷன் என்பவர் தலைமையில் முதல் விக்ரஹம் பிரதிஷ்டை செய்யப்பட்டது. பிளஷிங் நகரில் உள்ள கணேஷர் ஆலயத்தில் ஸ்கந்தனுக்கு பக்கத்து சன்னதியில் ஜோதிக்கும் சிறிய ஆலயம் அமைக்கப்பட அங்கும் நிறைய பக்தர்கள் சென்று அவளை வழிபடுகிறார்கள். கலிபோர்னியா நகரில் கலபசாஸ் என்ற ஊரில் லாஸ் வெர்ஜீனியாவின் கனான் சாலையில் உள்ள வெங்கடேஸ்வரர் ஆலயத்திலும் ஜோதிக்கு தனி சன்னதி உள்ளது. அந்த இடத்தையே தன்னுடைய இருப்பிடமாக ஜோதி கொண்டு உள்ளாள். கபில முனிவர் ஜோதியை தனது நெற்றிப் பொட்டில் வைத்தவாறு தவம் செய்கிறாராம். ஜோதியின் மற்றொரு விக்கிரஹத்தை வாஷிங்டனில் உள்ள முருகன் ஆலயத்தில் பிரதிஷ்டை செய்ய உள்ளார்கள். இந்தியாவில் சென்னை பெசன்ட் நகரில் உள்ள ஆறுபடை வீட்டில் ஜோதிக்கும் ஒரு ஆலயம் எழுப்பப்பட உள்ளது. ஆறுபடை வீடான ஆறு சக்கரங்கள் சூழ்ந்து உள்ளபடி உள்ளார் மூலாதார கணபதி. ஆறாவது வீட்டில் வேலாக ஜோதி இருப்பாள். வழிபாட்டு முறையினையும் வழி வகுக்கும் இந்த இடத்தில் தியான மண்டபமும் அமைக்கப்பட உள்ளது. Translated into Tamil by சாந்திப்பிரியா For more detailed information about the Aru Padai Veedu Trust Foundation, contact: Dr. Alagappa Alagappan, Founder The Aru Padai Veedu Trust 84-39 Kendrick Jamaica Estates, NY 11432 USA See also this article about Goddess Jyoti by Bansi Pandit or related article about Chennai's Aru Padai Veedu Temple Complex


கொரோனா வைரஸ் தடுப்பு நடவடிக்கை குறித்து 2-வது முறையாக ஆட்சியர்களுடன் தமிழக முதல்வர் எடப்பாடி பழனிசாமி ஆலோசனை நடத்தினார். பின்னர் பேசிய தமிழக முதல்வர் கூறியதாவது:- கொரோனாவை தடுக்க மாவட்ட ஆட்சியர்களுக்கு ஆலோசனை வழங்கப்பட்டுள்ளது. தமிழகத்தில் 38 கொரோனா ஆய்வகங்கள் விரைவில் செயல்படத் தொடங்கும். 4612 பேருக்கு தமிழகத்தில் கொரோனா ஆய்வு செய்யப்பட்டுள்ளது. தற்போது வரை தமிழகத்தில் 571 பேருக்கு கொரோனா உறுதி செய்யப்பட்டுள்ளது. தமிழகத்தில் 22 ஆயிரத்திற்கும் மேற்பட்டபடுக்கைகள் சிகிச்சைக்கு தயாராக உள்ளன. தமிழகத்தில் நோய் அறிகுறி இல்லாமலேயே சிலருக்கு கொரோனா இருப்பது கண்டுபிடிக்கப்பட்டுள்ளது. அறிகுறி இல்லாமலேயே கொரோனா வருவதால் மக்கள் மிகவும் கவனத்துடன் இருக்க வேண்டும். டெல்லி மாநாட்டுக்கு சென்றவர்கள் தாங்களாகவே வந்து பரிசோதனைக்கு உட்படுத்திக் கொண்டனர். வீட்டு கண்காணிப்பில் உள்ளவர்களுக்குவீடு தேடிச்சென்று அத்தியாவசிய பொருட்கள் கொடுக்கப்படுகின்றன. அரிசி ரேசன் கார்டு தாரர்களுக்கு மட்டுமே அரசின் கொரோனா நிவாரண நிதிவழங்கப்படும். தமிழகத்திற்கு முதற்கட்டமாக 500 கோடி ரூபாய் மத்திய அரசிடம் இருந்து வந்துள்ளது. 21 நாட்களுக்கு பிறகு நோயின் தீவிரத்தைப் பார்த்த பிறகுதான் பள்ளித் தேர்வுகள் குறித்து முடிவு செய்யப்படும். புதிதாக 2500 வெண்டிலேட்டர்கள் வாங்குவதற்கு கொள்முதல் ஆணை கொடுக்கப்பட்டுள்ளது. ரேபிட் டெஸ்ட்கிட்ஸ் சுமார்1 லட்சம் வாங்குவதற்கு நடவடிக்கை எடுக்கப்பட்டுள்ளது. தமிழகத்திற்கு வரும் 9 ஆம் தேதி ரேபிட் டெஸ்ட் கிட்ஸ் வந்துவிடும், 10 ஆம் தேதி முதல் ரேபிட் டெஸ்ட் கிட்ஸ் மூலம் சோதனை நடைபெறும். என்95 உள்ளிட்ட முகக்கவசங்கள் மற்றும் மருத்துவ உபகரணங்கள் போதுமான அளவிற்கு கையிருப்பில் உள்ளன. மக்களை துன்புறுத்து ஊரடங்கு சட்டத்தை அமல்படுத்த முடியாது. மக்களை சிரமப்படுதாமல் தடுப்பு பணியில் அரசு ஈடுபட்டு வருகிறது. தமிழ்நாடு முடிதிருத்துவோர் வாரியம் உள்பட அமைப்பு சாரா தொழிலாளர்களுக்கு ரூ.1000 நிவாரண நிதிவழங்கப்படும். இக்காட்டான் சூழ்நிலையில் பணியாற்றும் காவல் துறையினருக்கு பொதுமக்கள் ஒத்துழைப்பு தரவேண்டும் என அவர் கூறினார்.


இன்னும் தவணை முடிந்திருக்காது. தங்கையின் திருமணக்கடன் ஓரிரு லட்சங்கள் மீதம் இருக்கும்.


source: CulturaX

text: வடகொரியாவால் மறக்க முடியாத நான்கு அமெரிக்க வீரர்கள் - BBC News தமிழ் வடகொரியாவால் மறக்க முடியாத நான்கு அமெரிக்க வீரர்கள் சைமன் ஃபவுலர் பிபிசி செய்தியாளர் 29 டிசம்பர் 2017 https://www.bbc.com/tamil/global-42492727 படத்தின் காப்புரிமை North Korea Picture Library / Alamy Stock Photo Image caption வடகொரியாவால் மறக்க முடியாத நான்கு அமெரிக்க வீரர்கள் வட கொரியாவில் திரைப்படங்களில் அமெரிக்க நட்சத்திரங்கள் சிலர் பிரபலமானவர்கள் என்பது உங்களுக்குத் தெரியுமா? அமெரிக்க திரைப்பட நடிகர்களையோ, ஹாலிவுட் நட்சத்திரங்களைப் பற்றியோ பேசவில்லை. திரைத்துறைக்கு தொடர்பில்லாத இந்த அமெரிக்கர்கள், வடகொரிய திரைப்படங்களில் மட்டுமே நடித்து திரைப்பட நட்சத்திரங்களாக மிகவும் பிரபலமடைந்தார்கள். தற்போது அமெரிக்காவிற்கும் வட கொரியாவிற்கும் இடையில் பதற்றங்கள் அதிகரித்திருக்கிறது. ஒன்று மற்றொன்றைவிட அதிகாரம் மிக்கது என்று காட்டும் முயற்சியில் ஈடுபட்டுள்ள நிலையில் நூற்றுக்கு நூறு சதவிகிதம் உண்மையான இந்த தகவல்கள் உங்களுக்கு ஆச்சரியத்தை ஏற்படுத்தலாம். உலகிலேயே மிகவும் ஆபத்தான இடம் 38 வது அட்சரேகை (38th parallel line) வட கொரியா மற்றும் தென்கொரியாவின் எல்லைப்பகுதி 38வது அட்சரேகை என்று அழைக்கப்படுகிறது. இந்த எல்லையானது 1950களில் கொரியாவில் நடைபெற்ற உள்நாட்டு சண்டையின்போது, நாடு இரண்டாக பிரிந்தபோது நிர்ணயிக்கப்பட்டது. கொரியா முழுவதையும் தங்கள் வசப்படுத்தும் முயற்சியில், அமெரிக்காவின் ஆதரவு பெற்ற தென் கொரியாவும், ரஷ்யா மற்றும் சீனாவின் ஆதரவு பெற்ற வட கொரியாவும் கடுமையாக சண்டையிட்டன. யுத்தத்தின் முடிவில் கொரிய தீபகற்பம் துண்டாடப்பட்டு வட கொரியா தென் கொரியா என இரண்டாக பிரிந்தன. இந்த எல்லையை கடப்பது உயிருக்கு உலை வைக்கக்கூடியது. எல்லையை கடக்க முயற்சிப்பவர்களை எதிரிப்படைகள் பார்த்து சுடுவதற்கு முன்னரே, கண்ணுக்கு தெரியாத கண்ணி வெடிக்கு பலியாவதற்கான சாத்தியங்களே அதிகம். உலகிலேயே மிகவும் ஆபத்தான பகுதி என்று அறியப்படும் பகுதி 38வது அட்சரேகை எல்லைப் பகுதி என்றால் அது மிகையாகாது. ஆனால் உலகில் துணிச்சல் மிக்கவர்கள் மற்றும் அபாயத்தை எதிர்கொள்பவர்களுக்கும் பஞ்சமில்லை. படத்தின் காப்புரிமை Chosun Art Film Image caption தென் கொரிய திரைப்பட இயக்குனரை கடத்திச் செல்லும்படி உத்தரவிட்டார் கிம் ஜோங் இல் அப்படிப்பட்டவர்களில் சில அமெரிக்கர்களின் பெயர்களும் வருகின்றன. இவர்கள் எல்லையை கடந்து வட கொரியாவிற்குள் நுழைந்துவிட்டார்கள். இந்த எல்லைப்பகுதியில் தென் கொரியாவிற்கு உதவுவதற்காக அறுபதுகளில் அமெரிக்கத் துருப்புக்கள் இங்கு வந்தன. அமெரிக்காவின் வட கரோலினாவைச் சேர்ந்த சார்லஸ் ராபர்ட் ஜென்கின்ஸ் அமெரிக்க ராணுவத்தில் பணிபுரிந்தவர். இவர் 1965 ஜனவரி மாதத்தில் தென் கொரியாவில் இருந்த அமெரிக்க துருப்புக்களை விட்டுவிட்டு வடகொரியாவிற்குள் ஓடிவிட்டார். அவர் அந்த மரண ஆபத்து கொண்ட சாகசத்தை செய்தபோது அவரிடம் இருந்தது ஒரேயொரு துப்பாக்கி மட்டுமே. ரோந்துப் படையில் இருந்த அவர் வட கொரியா எல்லையை நோக்கி நகர்ந்தார். Image caption கிம் இல் சுங் மற்றும் கிம் ஜோங் இல் சரி, ஜென்கின்ஸின் இந்த முடிவுக்கு காரணம் என்ன? வியட்னாமிற்கு அமெரிக்க படைகள் அனுப்பப்படும்போது, அதில் தானும் செல்ல நேரிடுமோ என்று அஞ்சிய அவர், அதிலிருந்து தப்பிக்க வட கொரியாவிற்குள் நுழைந்துவிட்டார். அவரது அந்த முடிவு வாழ்க்கையையே புரட்டிப்போட்டது. வடகொரிய எல்லைக்குள் சென்ற ஜெக்கின்ஸ் கைது செய்யப்பட்டார். பிறகு அடுத்த 39 ஆண்டுகள் போர்கைதியாகவே இருந்தார். 1962இல் இருந்து இப்படி மூன்று அமெரிக்க சிப்பாய்கள் வட கொரியாவிற்குள் சென்றுவிட்டார்கள். இவர்கள் நால்வரும் ஒன்றாகவே தங்க வைக்கப்பட்டார்கள். தீவிரமான கண்காணிப்பில் ஒரே அறையில் வைக்கப்பட்டிருந்த நால்வரும் அங்கு உயிருக்கு அச்சுறுத்தலான நிலைமையிலேயே வாழ்ந்தார்கள் என்றாலும், அவர்களது வாழ்க்கையில் சுவாரஸ்யமான திருப்பங்களும் நிகழ்ந்தன. இவர்கள் நால்வரும் சிறையில் இருந்து தப்பிக்கும் முயற்சியில் தொடர்ந்து ஈடுபட்டார்கள். அரசு பொருட்களை திருடிவிடுவார்கள் அல்லது காட்டுக்குள் ஓடிவிடுவார்கள். அவர்கள் செய்தது விவேகமற்ற குறும்புச் செயல்களாக இருந்தாலும் அது அவர்களின் உயிரை எடுக்கக்கூடிய தன்மை கொண்டவை. Image caption கிம் ஜோங் இல் 'The Reluctant Communist', என்ற தனது சுயசரிதையை 2009ஆம் ஆண்டு ராபர்ட் ஜென்கின்ஸ் எழுதினார். அறுபதுகளில், வட கொரியாவை ஆட்சி செய்தவர் இடதுசாரி சர்வாதிகாரி கிம் இல் சுங். அவரது மகன் கிம் ஜோங் இல் திரைப்பட ரசிகர். திரைப்படங்கள் மூலம் வட கொரியாவின் கொள்கைகளை ஊக்குவிக்க ஆட்சியாளர்கள் முடிவு செய்தனர் 1962இல் வடகொரியாவில் தஞ்சம் அடைந்த அமெரிக்க சிப்பாய் ஜேம்ஸ் டெஸ்நோக் முதல் திரைப்படத்தில் வில்லனாக நடித்தார். திரைப்பட இயக்குநர்களை மற்றொரு நாட்டிற்கு அனுப்பிய இல், திரைப்படம் தயாரிக்கும் கலையை கற்றுக்கொள்ளச் செய்தார். 1972 ஆம் ஆண்டில் புகழ்பெற்ற வட கொரிய திரைப்படமான 'தி ஃப்ளவர் கேர்ள்' வெளியிடப்பட்டது. நிலச் சுவான்தாரர்களுக்கு எதிரான ஒரு வட கொரிய பெண்ணின் போராட்டத்தை பற்றிய கதையைக் கொண்ட திரைப்படம் அது. இந்தத் திரைப்படத்தின் கதாநாயகி ஹாங் யங்-ஹுய் மிகவும் பிரபலமானார். வட கொரியாவில் 2009ஆம் ஆண்டுவரை பண நோட்டுகளில் அவரது புகைப்படங்கள் அச்சிடப்பட்டன. தனது திரைப்படத்தின் பெயரால் ஹாங் மக்களால் அறியப்பட்டார். 1978 வட கொரியா 'Unsung Heroes' என்ற பெயரில் இருபது திரைப்படங்கள் கொண்ட தொடரை தொடங்கியது. இதில் கெல்டன் என்ற மருத்துவரின் ராபர்ட் ஜென்கின்ஸ் வில்லனாக நடித்தார். அமெரிக்க ஆயுதம் தயாரிப்பாளர்களுக்கு பயனளிக்கும் வகையில் வட கொரியாவுக்கும் அமெரிக்காவுக்கும் இடையிலான போர் தொடரவேண்டும் என்பதே அந்த கதாபாத்திரத்தின் குறிக்கோளாக காட்டப்பட்டது. இந்த தொடரில், அமெரிக்க ராணுவ தளபதி ஜேம்ஸ் டெஸ்நோக், போர் கைதிகள் முகாமின் தலைவர் ஆர்தர் என்ற அடக்குமுறையாளர் கதாபாத்திரத்தில் நடிக்க வைக்கப்பட்டார். மற்றொரு அமெரிக்க சிப்பாய் ரலி எப்ஷியரும் நடித்தார். பைரிஷ் என்ற மற்றொரு சிப்பாய் வடக்கு அயர்லாந்தின் ராணுவ வீரர் லூயிசாக நடித்தார். நோட்டுகளில் இடம்பெற்ற திரைப்பட நடிகைகளின் புகைப்படங்கள் கைதிகளிடம் ஆட்டோகிராஃப் வாங்கிய மக்கள் பைரிஷின் கதாபாத்திரம் வட கொரிய மக்களிடையே மிகுந்த வரவேற்பை பெற்றது. ஏனெனில் அவருடைய கதாபாத்திரத்திற்கு அமெரிக்கா மற்றும் பிரிட்டன் குடிமக்களை பிடிக்காது. வடகொரிய தலைநகர் பியோங்யாங்கில் அவருக்கு உற்சாக வரவேற்பு வழங்கப்படும். அவரை மக்கள் கம்யூனிஸ்ட் கதாநாயகராகவே பார்த்தார்கள். தப்பியோடிய இந்த நான்கு சிப்பாய்களும் பெரிய அளவில் கல்வி கற்றதில்லை. திரைப்படங்களில் நடிக்கவேண்டும் என்ற ஆசையோ லட்சியமோ கொண்டவர்களும் இல்லை. ஆனால் இவர்கள் திரைப்படங்களில் நடித்து புகழ் பெற்றார்கள். இவர்கள் போர் கைதிகள் என்பதும் வட கொரிய மக்களுக்கு தெரியும். இருந்தாலும் பொது இடங்களுக்கு இவர்கள் வந்தால், ஆட்டோகிராஃப் வாங்க மக்கள் ஆசைப்படுவார்கள் என்று ஜென்கின்ஸ் தனது சுயசரிதையில் குறிப்பிடுகிறார். சிக்கலில் கிம் ஜோங் உன்; ஏவுகணை தயாரிப்பாளர்களை குறிவைத்த அமெரிக்கா கிம் ஜாங் உன்-ஐ 'குள்ளமான, குண்டு' நபர் என்று அழைத்த டிரம்ப் 39 ஆண்டுகள் வடகொரியாவில் போர்கைதியாக இருந்த ஜென்கின்ஸ் 2000வது ஆண்டில் 'ப்யூப்லோ' என்ற திரைப்படத்தில் கடைசியாக நடித்தார். இந்த திரைப்படம் 1968ஆம் ஆண்டு நடைபெற்ற ஒரு உண்மைச் சம்பவத்தை அடிப்படையாகக் கொண்டது. ப்யூப்லோ என்ற அமெரிக்க கப்பலைத் தாக்கிய வட கொரியா, அதனை தனது கட்டுப்பாட்டில் எடுத்துக் கொண்டது. பிறகு இந்த கப்பல் அருங்காட்சியகமாக மாற்றப்பட்டது. ஜென்கின்ஸைப் போன்றே ஜேம்ஸ் டெஸ்நோக்கும் பல படங்களில் நடித்தார். இவர் ஜென்கின்ஸ்விட பிரபலமானவர். ஒரு ராணுவப்பிரிவு பன்னிரண்டு மணி நேரத்திற்குள் அமெரிக்க படையெடுப்பைத் முறியடிக்க வேண்டியதை சித்தரித்த 'From 5 PM to 5 AM' என்ற திரைப்படத்தில் டெஸ்நோக் அமெரிக்க தளபதி வேடத்தில் நடித்திருந்தார். Image caption உரையாடலைப் புரிந்து கொள்ள போர்கைதியின் உதவி கிம் ஜோங் இல்லின் திரைப்பட ஆர்வத்தை தணிக்கவும் இந்த அமெரிக்க போர் கைதிகள் பயன்படுத்தப்பட்டனர். அமெரிக்க திரைப்படங்கள் பார்க்க விரும்பும் கிம் ஜோங் இல்லுக்கு, அதில் வரும் ஆங்கில உரையாடலை புரிந்து கொள்ளமுடியாது. ஆனால் தனது திரைப்பட ஆர்வத்தை தணித்துக்கொள்ள அமெரிக்க போர் கைதிகளை அவர் பயன்படுத்திக்கொண்டார். போர்க் கைதிகளுக்கு முழு திரைப்படமும் காட்டப்படாமல், திரைப்படத்தின் ஒரு குறிப்பிட்ட பகுதி மட்டும் காணப்பட்டு உரையாடலை கேட்டுத் தெரிந்துக்கொள்வார் கிம் ஜோங் இல். அமெரிக்க சிப்பாய் ஏப்ஷியார் மாரடைப்பினால் தனது 40 வயதிலேயே பியோங்யாங்கில் காலமானார். சிறுநீரகக்கோளாறால் அவதிப்பட்ட பைரிஷ் 1990இல் காலமானார். வட கொரியாவில் சிறைக்கைதியாக இருந்த ஜப்பானிய பெண் ஹிட்டோமி சோகா சார்லஸை ஜென்கின்ஸ் மணந்துக்கொண்டார். 2004ஆம் ஆண்டு இருவரும் ஜப்பான் செல்வதற்கு அனுமதி வழங்கப்பட்டது. வட கொரியாவில் வாழ்ந்த தனது நினைவுகளை 2009 ஆம் ஆண்டில் சுயசரிதையாக ஆவணப்படுத்தினார் ஜென்கின்ஸ். ஜென்கின்ஸின் சக கைதியான ஜேம்ஸ் டெஸ்நோக், வட கொரியா பெண் ஒருவரை திருமணம் செய்து அங்கேயே வசித்துவந்தார். வடகொரியா தனக்கு தாயகமாகவே தோன்றுவதாக கூறிய ஜேம்ஸ் டெஸ்நோக், அமெரிக்காவுக்கு திரும்பிச்செல்ல விரும்பிய ஜென்கின்ஸை வெறுத்தார். வடகொரிய திரைப்படங்களில் நடித்து புகழ்பெற்ற நான்கு அமெரிக்க போர்கைதிகளும் அந்த நாட்டில் என்றேன்றும் மாறாத புகழ்பெற்றுவிட்டார்கள்.


text: Avengers – 4 – Nick Fury இதுவரை வெளிவந்துள்ள அவெஞ்சர் ஹீரோக்களின் படங்களான ‘Iron Man’, ‘The Incredible Hulk’, ‘Iron Man 2′, ‘Thor’ மற்றும் ‘Captain America: The First Avenger’ படங்களிலெல்லாம் ஒரு பொதுவான இழை உண்டு. அந்த இழையைப்பற்றித்தான் இந்தக் கட்டுரை. இந்தக் கட்டுரையை எழுதாமல் Avengersதிரைப்படத்தைப் பற்றி எழுத இயலாது. அதற்குமுன், இந்தக் காட்சியைப் பார்த்துவிடுங்கள். இதுவரை வந்திருக்கும் இந்தப் படங்களில், டைட்டில்கள் முடிந்தபின்னர் வரும் சிறிய ஸீன்களின் தொகுப்பு இது. இந்த அத்தனை காட்சிகளிலும் வரும் அந்த ஒற்றைக்கண்ணன் யார்? அந்த நபரின் வேலை என்ன? அதைத்தான் இன்றைய கட்டுரையில் பார்க்கப்போகிறோம். மே 1963ல் ஸ்டான் லீயும் ஓவியர் ஜாக் கிர்பியும் உருவாக்கிய S.H.I.E.L.D. என்ற ஏஜென்ஸியின் தலையாய துப்பறிவாளனே இந்த நிக் ஃப்யூரி. கிட்டத்தட்ட நூறு ஆண்டுகள் வாழ்ந்துமே, வயது ஏறாத ஒரு கதாபாத்திரம். Infinity ஃபார்முலா என்ற மருந்தை அவ்வப்போது குடித்துவருவதால் சாகாவரம் பெற்றவராக இருக்கிறார் இவர். முதல் உலகப்போரின் சாகஸவீரரான ஜாக் ஃப்யூரியின் மூத்த மகனாக, 1917லிருந்து 1923க்குள் பிறந்த நிக் ஃப்யூரி, தந்தையைப் போலவே ஒரு சாகஸ விரும்பியாகவே திகழ்ந்தார். இரண்டாம் உலகப்போரின்போது ஹவாயில் அமெரிக்க ராணுவத்தின் வீரராக அமர்த்தப்பட்ட நிக் ஃப்யூரியின் நெருங்கிய நண்பன் ரெட், பேர்ல் ஹார்பர் தாக்குதலில் உயிரிழந்துவிட, அன்றிலிருந்து நாஜிக்களும் ஜப்பானும் நிக் ஃப்யூரியின் எதிரிகளாக மாறுகின்றனர். இதன்பின், ஒரு அதிரடிப்படையின் தலைமைப்பொறுப்பை ஏற்கும் நிக் ஃப்யூரி, போலந்தை ஜெர்மனி தாக்கிக்கொண்டிருந்த பல்வேறு பகுதிகளில், பல அஸைன்மென்ட்களில் ஈடுபடுகிறார். இரண்டாம் உலகப்போர் முடிவடைந்த தருணங்களில், ஃப்ரான்ஸில், ஒரு குண்டுவெடிப்பில் மரண காயம் அடைகிறார் நிக் ஃப்யூரி. அப்போது, ஸ்டெர்ன்பெர்க் என்றவரால் காப்பாற்றப்பட்டு, அவர் கண்டுபிடித்து வைத்திருந்த Infinity ஃபார்முலாவைப் பரிசோதிக்கக்கூடிய சோதனை எலியாக மாறி, அந்த ஃபார்முலா ஃப்யூரியின் உடலில் செலுத்தப்படுகிறது. அதுதான் ஃப்யூரியின் சாகாவரத்துக்குக் காரணம். ஆனால், அந்த மருந்து அவரது உடலில் சீரான இடைவெளிகளில் செலுத்தப்பட்டுக்கொண்டே இருக்கவேண்டும். இல்லையென்றால், வெகுவிரைவில் மரணம் சம்பவிக்கும். இதன்பின், CIAவில் சேர்கிறார் ஃப்யூரி. கொரியாவில் பல சாகஸங்களில் ஈடுபடும் ப்யூரியைத் தேடிவருகிறது கர்னல் பதவி. இந்தச் சமயத்தில்தான் ரிச்சர்ட் பார்க்கர் மற்றும் அவரது மனைவி மேரி பார்க்கர் ஆகிய இரண்டுபேரை CIAவில் சேர்த்துக்கொள்கிறார் ஃப்யூரி (இந்த இருவரின் மகன், பிந்நாட்களில் உலகப்பிரசித்தி அடையப்போகிறான். அவன் பெயர் – பீட்டர் பார்க்கர்). இதன்பின், மெல்ல மெல்ல CIAவின் தொடர்பாளராக அந்தச் சமயத்தில் உருவாகியிருந்த பல சூப்பர்ஹீரோ கும்பல்களோடு பேச்சுவார்த்தையும் நடத்திவந்தார் ஃப்யூரி (குறிப்பாக Fantastic Four). அப்போதுதான் தனது இடது கண்ணில் கறுப்புத்திரை அணிய ஆரம்பித்தார் ஃப்யூரி. ஒரு குண்டின் துகள் அவரது கண்ணில் புகுந்து, கண்பார்வையை 95% பறித்துவிட்டதால் இந்த கறுப்புத்திரை. எந்தவித ஆபரேஷனும் செய்துகொண்டு கண்பார்வையை மீட்க மறுத்துவிடுகிறார் ஃப்யூரி. இந்தச் சமயத்தில்தான் அவரை அணுகுகிறான் டோனி ஸ்டார்க் என்ற மனிதன். Iron Man என்ற அவதாரமும் இவனுக்கு உண்டு. S.H.I.E.L.D. என்ற அமைப்பு ஒன்று இருப்பதாகவும், அந்த அமைப்பின் நிர்வாக அதிகாரியாக செயல்படவேண்டும் என்றும் கோரிக்கை வைக்கிறான். அதனை ஏற்று, அந்த அமைப்பின் தலைமைப்பொறுப்பில் அமர்கிறார் ஃப்யூரி. S.H.I.E.L.D. என்றால், Supreme Headquarters, International Espionage, Law-Enforcement Division என்று அர்த்தம். இது ஆரம்ப நாட்களில். இதன்பின் Strategic Hazard Intervention Espionage Logistics Directorate. என்று மாற்றப்பட்டு, அதன்பின், திரைப்படங்களில் Strategic Homeland Intervention, Enforcement and Logistics Division என்று பெயர்சூட்டப்பட்ட அமைப்பு இது. இதன் வேலை? தீயவர்களை வேட்டையாடி, நாட்டில் அமைதி நிலவச் செய்வதே. ஃப்யூரியின் நிர்வாகத்தில், இந்த அமைப்பு, உலகின் மிகசக்திவாய்ந்த சுதந்திரமான அமைப்பாக உருவெடுத்தது. இதன்பின், அரசுத்தரப்பில் சூப்பர் ஹீரோக்களைத் தொடர்பு கொள்வது, ஃப்யூரியின் மூலமாகவே நிறைவேறியது. பல வருடங்கள் இப்படிக் கழிந்தபின், ஒரு தீய அமைப்பு, ஷீல்டின் பல ஏஜென்ட்களை விலைக்கு வாங்கி, ஃப்யூரியையே வேட்டையாடத் தூண்டுகிறது. மனமொடிந்த ஃப்யூரி தலைமறைவாகிறார். இதன்பின் மறுபடி வெளிவரும் ஃப்யூரி, இம்முறை இன்னமும் பலமாக ஷீல்டைக் கட்டமைக்கிறார். இதன்பின் பல்வேறு முக்கிய நிகழ்ச்சிகள் நடைபெறுகின்றன (ப்யூரி மறுபடி தலைமறைவாவது, டோனி ஸ்டார்க் ஷீல்டின் தலைவராவது, அதன்பின் டோனியின் உதவியோடு மறுபடி ஃப்யூரி வெளிவருவது). இப்படியாக, உலகின் அதிசக்திவாய்ந்த ஒரு அமைப்பின் தலைவராக எப்பொழுதும் இருந்துகொண்டு, தீயவர்களை வேட்டையாடுவதே ஃப்யூரியின் வேலை. ஃப்யூரியால் செய்யமுடியாது எதுவுமே இல்லை. கைகலப்பில் எக்ஸ்பர்ட். மூன்று பெரும்போர்களில் பங்காற்றியவர் (இரண்டாம் உலகப்போர், கொரியப்போர், வியட்நாம் போர்). அதிபுத்திசாலி. பல்வேறு ராணுவ மூவ்களில் சாணக்கியர். குண்டுகளைக் கையாள்வதில் கில்லாடி. பல்வேறு வாகனங்களைக் கையாள்வதில் வல்லவர். விமான வீரர். எப்பொழுதும் குண்டுதுளைக்காத உடுப்பு போட்டுக்கொண்டு நடமாடுபவர். துப்பாக்கி சுடுவதில் நம்பர் ஒன். ஷீல்டில், ஃப்யூரிக்கு மட்டுமே தெரிந்த பல்வேறு ரகசிய மறைவிடங்களும், ஆயுதத்தளவாடங்களும் எக்கச்சக்கம். அவரால் மட்டுமே இந்த இடங்களுக்குச் செல்ல முடியும். ஃப்யூரியின் நிறம் வெளுப்பு இப்போது, அவெஞ்சர்ஸ் படம் வெளிவரும்போது, உலகெங்கும் காமிக்ஸ் ரசிகர்களுடைய நம்பர் ஒன் பிரச்னையாக இருப்பது என்னவெனில், ஒரிஜினல் காமிக்ஸின்படி, ஃப்யூரி ஒரு வெள்ளையர். ஆனால், இப்படங்களில் நிக் ஃப்யூரியாக நடிப்பவரோ கறுப்பின நடிகரான ஸாமுவேல் ஜாக்ஸன். இதுதான் ரசிகர்களின் எதிர்ப்புக்கு பிரதான காரணம். இதை நம்மூர் பாஷையில் சொல்லவேண்டும் என்றால், பொன்னியின் செல்வன் திரைப்படத்தை எடுக்கும்போது, வந்தியத்தேவனாக வில் ஸ்மித் நடித்தால் நம்மால் ஒத்துக்கொள்ளமுடியுமா? ஃப்யூரி கதாபாத்திரம் உருவாக்கப்படும்போதே, தங்க நிறத்தில் முடியுடன், எப்போது பார்த்தாலும் சுருட்டை வாயில் வைத்துக்கொண்டு, ஸ்டைலான ஒரு கதாநாயகனாகத்தான் உருவாக்கப்பட்டது. இப்படிப்பட்ட உருவத்துடனேதான் பல ஆண்டு காலம் இக்காமிக்ஸ் வெளியிடப்பட்டது. அப்படியிருக்கும்போது, இடையில் கொஞ்ச காலம் அமுங்கியிருந்துவிட்டு, இந்த நிக் ஃப்யூரி கதாபாத்திரத்தை மறுபடியும் வெளிக்கொணரும்போது, தடாலென்று ஒரு கறுப்பின கதாபாத்திரமாக வெளியிட்டனர் மார்வெல் காமிக்ஸ் நிறுவனத்தார். அப்போதுகூட இந்தக் கதாபாத்திரம் யாரையும் ஒத்திருக்கவில்லை. ஆனால், 2002ல் வெளிவந்த ’The Ultimates’ காமிக்ஸில், ஃப்யூரி, அப்படியே ஸாமுவேல் ஜாக்ஸனை உரித்துவைத்திருந்தார். ஜாக்ஸனிடம் இந்த விஷயம் கூறப்பட்டு, அவரது அனுமதி பெறப்பட்டே இந்த மாற்றம் உருவாகியது என்பது குறிப்பிடத்தக்கது. அதன்பின்னர்தான் மார்வெல் காமிக்ஸின் கதாபாத்திரங்கள் திரையில் உருவெடுத்தபோது, ஜாக்ஸனே மார்வெலிடம் பேச்சுவார்த்தை நடத்தி, இக்கதாபாத்திரத்தை ஏற்றார். இந்தப் புதிய கறுப்பின நிக் ஃப்யூரியின் கதாபாத்திரத்தின் பெயர் – அல்டிமேட் நிக் ஃப்யூரி’. இக்கதாபாத்திரம், கல்லூரியை இந்தியாவில் படித்ததாக ஒரு புதிய துணுக்குச்செய்தியும் உண்டு. மேலே நாம் பார்த்த வீடியோவில், ஒவ்வொரு ஹீரோவிடமும் சென்று இந்த மொட்டை ஒற்றைக்கண் நிக் ஃப்யூரி பேசுவதைக் கேட்டாலே, இவர் என்னமோ செய்ய முனைகிறார் என்பது தெரிந்துவிடும். ஐயர்ன் மேன் வெளிவந்ததிலிருந்து, இந்த post-credit ஸீன்களை நான் தவறவே விட்டதில்லை. படத்தில் என்ன வருகிறது என்பதைவிட, இந்த சில செகண்ட் காட்சிகளில் என்ன வருகிறது என்பதில்தான் என் ஆர்வம் முழுக்க இருக்கும். குறிப்பாக, ஐயர்ன் மேன் இரண்டில், கடைசியில், பள்ளத்தாக்கில் ஒரு சுத்தியலைக் காண்பிக்கும் அந்த கடைசி ஷாட்டைப் பார்த்ததும் தோர் படத்தின் மீது ஒரு ஆர்வம் வந்துவிட்டது. பி.கு: டேவிட் ஹேஸல்ஹாஃப் (Baywatch புகழ்) நடித்து, Nick Fury: Agent of S.H.I.E.L.D. என்று ஒரு தொலைக்காட்சிப் படம் உண்டு. அடுத்த கட்டுரையில், திரைப்படம் ! தொடரும் . . .


text: வால்மீகி அல்லது வால்மீகி முனிவர் என்பவர் இந்தியாவின் பழம்பெரும் இரண்டு இதிகாசங்களில் ஒன்றான, இராமாயணம் எனும் இதிகாசத்தை இயற்றியவர் ஆவார். இவர் ஒரு வடயிந்தியர் ஆவார். இவர் இராமாயணத்தை வட மொழியில் எழுதினார். இவர் இயற்றிய இராமாயணம் இந்தியாவின் அனைத்து மக்களிடமும் பரவி, உலகில் பல்வேறு மொழிகளிலும் மொழிப்பெயர்ப்பு செய்யப்பட்டுள்ளது. வால்மீகி ஆசிரமம் உத்திரப் பிரதேசம் மாநிலம் கான்பூர் நகரத்தின் அருகில் கங்கை ஆறு பாயும் பித்தூரில் வால்மீகி ஆசிரமம் அமைந்துள்ளது. இங்குள்ள வால்மீகி ஆசிரமத்தில் தான் சீதைக்கு இலவன், குசன் எனும் இரட்டையர்கள் பிறந்தனர். வரலாறு வால்மீகி ஒரு வழிப்பறி கொள்ளையனாக இருந்தவர். ஒருமுறை நாரதரைக் கொள்ளையிட முயன்றபோது, நாரதரின் வேண்டுகோள்படி நாரதரைக் கட்டிவைத்து விட்டு, வீடு சென்று, யாருக்காக தாம் கொள்ளைத் தொழிலை மேற்கொண்டாரோ அந்த உறவினரிடமெல்லாம், தனது தொழிலால் தனக்கு சேரும் பாவங்களிலும் அவர்கள் பங்கு கொள்வரா என வினவ, அவர்களது மறுப்புரையைக் கேட்டு, "இதுதான் உலகம், யாருக்காகக் கொள்ளை அடித்தேனோ அந்த நெருங்கிய உறவினர்கள் கூட என் விதியில் பங்கேற்கப்போவதில்லை" என்று உணர்ந்து முனிவரிடம் சரண் புகுந்து, அவரது வார்த்தைப் படி இறைவழிபாட்டில் ஈடுபட்டார். எல்லாவற்றையும் துறந்து தியானம் செய்த இளைஞன் நாளடைவில் தன்னைச் சுற்றிலும் கறையான் புற்று கட்டியதும் அறியாமல் பல ஆண்டுகள் தன்னை மறந்த தியானத்தில் ஆழ்ந்தான். கடைசியில் "ஓ முனிவனே எழுந்திரு!" என்ற குரல் அவனை எழுப்பியது. அவனோ, "நான் முனிவனல்ல, கொள்ளைக்காரன்!” என்று திகைத்து பதில் கூற, "இனி நீ கொள்ளைக்காரனும் அல்ல, உனது பழைய பெயரும் மறைந்து விட்டது. வால்மீகி - கறையான் புற்றிலிருந்து தோன்றியவர் என்று வழங்கப்படுவாய்" என்று அக்குரல் கூறியது. திருவான்மியூர் சென்னையின் முக்கியப் பகுதியான திருவான்மியூர், இவரது பெயரில் வழங்கப்படுவதே. திருவான்மீகியூர் என்று இருந்து பின் மருவி திருவான்மியூர் என்று வழங்கப்படலானது. மேலும் இங்கு வான்மீகி முனிவருக்குத் தனிக்கோயிலும் அமைந்துள்ளது. விமர்சனம் இவர் இயற்றிய இராமாயணம் கதையும், அதன் பாத்திரங்களை உண்மையென மக்கள் நம்பும் அளவிற்கு சிறப்பு வாய்ந்ததாகப் பார்க்கப்படுகிறது. அதேவேளை இராமாயணம் நூல் இதிகாசமே என்றாலும், அதில் குறிப்பிடப்பட்டிருக்கும் புவியியல் அமைவுகள், விவரிக்கப்பட்டிருக்கும் ஆட்சி முறைமைகள், அரசுகள் போன்றவற்றை ஆய்வுநோக்கில் பார்க்கும் போது, வெறுமனே கற்பனையை மட்டுமே ஆதாரமாகக் கொண்டு இவ்வாறான ஒரு இதிகாசத்தைப் படைக்க முடியாது என வாதிடுவோரும் உள்ளனர். இது கி.மு 4ம் நூற்றாண்டளவில் எழுதப்பட்டுள்ளதால், அந்தகாலத் தன்மைகளுக்கு அமைவாக, மந்திரம், மாயை உடன் இதிகாசச் சாயலுடன் எழுதப்பட்ட ஒரு வரலாறாகவும் இருக்கலாம் என கருதுவோரும் உளர். மேற்கோள்கள் வெளி இணைப்புகள் இராமாயணம் புலவர்கள் சித்தர்கள் இராமாயணக் கதைமாந்தர்கள் முனிவர்கள்


text: சென்னை: டில்லி மாணவி கற்பழிப்பு குற்றவாளிகளுக்கு ஆயுள் முழுவதும் தனிமைச்சிறை என்ற ஒரு சட்டத்தை கொண்டு வரலாம் என தி.மு.க,.தலைவர் கருணாநிதி யோசனை தெரிவித்துள்ளார். டில்லியில் பாலியல் பலாத்காரம் செய்யப்பட்ட மாணவி மறைவுக்கு தி.மு.க. தலைவர் கருணாநிதி வெளியிட்டுள்ள இரங்கல் செய்தியில் : மருத்துவக் கல்லூரியில் படித்து வந்த மாணவி டில்லியில் பாலியல் வன்முறைக்கு ஆளாகி சிங்கப்பூரில் சிகிச்சைக்கு அனுமதிக்கப்பட்டு அங்கே மரணமடைந்த செய்தி கேட்டு அதிர்ச்சியும் ஆழ்ந்த கவலையும் அடைந்தேன். ஏதோ ஒரு இடத்தில் மாத்திரமன்றி இந்தியாவில், குறிப்பாக தமிழ்நாட்டில் அண்மைக்காலமாக இத்தகைய கொடுமையான பாலியல் வன்முறைக்கு மாணவிகளும் ஏழைப் பெண்களும் உள்ளாக்கப்படும் செய்தி தொடர்ந்து வந்து கொண்டிருக்கின்றன. இத்தகைய செயல்களில் ஈடுபடும் கொடியவர்களுக்குக் கடுமையான தண்டனை என்பது அவர்களை ஆயுள் முழுவதும் தனிமைச் சிறையில் அடைத்து வைக்க வேண்டும் என்பதுதான். இதுபற்றி மத்திய, மாநில அரசுகள் உறுதியான முடிவு எடுக்க வேண்டும் என்று கேட்டுக் கொள்கிறேன். இவ்வாறு கருணாநிதி தமது இரங்கல் செய்தியில் கூறியுள்ளார். கவர்னர் ரோசைய்யா வெளியிட்டுள்ள செய்தியில் : வீரமுடன் எதிர்த்து போராடி மறைந்த இந்த மாணவியின் மரணம் ஆழ்ந்த அதிர்ச்சியை தந்து பெரும் கவலையை தருகிறது. கற்பழிப்பில் ஈடுபட்ட சம்பவம் தலைக்குனிவை ஏற்படுத்தியிருக்கிறது என்றும் தெரிவித்துள்ளார். மத்திய அமைச்சர் ஜெயந்தி நடராஜன் வெளியிட்டுள்ள செய்தியில் குற்றவாளிகளுக்கு கருணை காட்டாமல் தண்டிக்க வேண்டும் இது போன்ற குற்றங்களுக்கு விசாரணையில் தாமதம் ஏற்பட கூடாது என்றும் கூறியுள்ளார்.


விளாதிமிர் பூட்டின் விளாதிமிர் விளாதிமீரவிச் பூட்டின் (Vladimir Vladimirovich Putin, உருசியம்: Bлaди́Mиp Bлaди́MиpoBич ПýTиH, விளஜீமிர் விளஜீமிரவிச் பூட்டின், பிறப்பு: அக்டோபர் 7, 1952) உருசியக் கூட்டமைப்பின் தற்போதையை அரசுத்தலைவர். டிசம்பர் 31, 1999 இல் போரிஸ் யெல்ட்சின் பதவி விலகியதை அடுத்து பதில் அதிபராக பதவிக்கு வந்தார். பின்னர் 2000 1000 ம் ஆண்டில் நிகழ்ந்த அரசுத்தலைவர் தேர்தலில் வெற்றி பெற்று நாட்டின் இரண்டாவது முறையாக அரசுத்தலைவரானார். 2004 ஆம் ஆண்டு தேர்தலில் இவர் மீண்டும் அரசுத்தலைவராகத் தெரிவு செய்யப்பட்டார். இவரது பதவிக் காலம் மே 7, 2008 இல் முடிவடைந்ததைத் தொடர்ந்து புதிய தலைவர் திமித்ரி மெட்வெடெவ் இவரை நாட்டின் பிரதமராக அறிவித்தார். நான்கு ஆண்டுகள் பிரதமராக இருந்த பூட்டின் மீண்டும் 2012 மார்ச் 4 இல் இடம்பெற்ற தேர்தலில் மூன்றாம் முறையாக அரசுத்தலைவராகத் தேர்ந்தெடுக்கப்பட்டார்[2]. இவரது பதவிக்காலம் 2012 மே 7 இல் ஆரம்பித்தது. பொருளடக்கம் - 1 வாழ்க்கைக் குறிப்பு - 2 அரசியல் வாழ்க்கை - 2.1 செயிண்ட் பீட்டர்ஸ்பர்க் நிர்வாகம் - 2.2 மாஸ்கோ வாழ்க்கை - 2.3 முதல் பிரதமஅமைச்சர் பதவிக்காலம்(1999) - 2.4 முதல் ஜனாதிபதி பதவிக்காலம் (2000-2004) - 2.5 இரண்டாவது ஜனாதிபதி பதவிக்காலம்(2004-2008) - 2.6 இரண்டாவது பிரதமஅமைச்சர் பதவிக்காலம் (2008-2012) - 2.7 மூன்றாவது ஜனாதிபதி பதவிக்காலம் (2012 முதல் தற்போது வரை) - 3 மேற்கோள்களும் குறிப்புகளும் - 4 வெளி இணைப்புகள் வாழ்க்கைக் குறிப்பு[தொகு] உருசியா சோவியத் ஒன்றியமாக இருந்த போது அதன் உளவு அமைப்பான கேஜிபி-இல் பணியாற்றினார். 1991 ஆம் ஆண்டில் சோ 1000 ியத் ஒன்றியம் சிதறியதால், கொர்பசோவ் ஆட்சியில் இருந்து அகற்றப்பட்டார். புதிதாகப் பொறுப்பேற்ற போரிஸ் எல்ட்சினுடன் விளாதிமிர் பூட்டின் உறவு சரியாக அமையவில்லை. எனவே பணியிலிருந்து விலகி தனது உதவியாளரான மெட்வடேவ் உடன் இணைந்து புதிதாகக் கட்சி துவங்கினர். சையூச்னய ரஷ்யா என்று கட்சிக்கு பெயரிட்டார். ஆம் ஆண்டு இவரது கட்சி ரஷ்யாவில் ஆட்சியை பிடித்தது. மே 7, 2000 ஆம் ஆண்டிலிருந்து மே 7, 2008 ஆம் ஆண்டு வரை தொடர்ந்து இரண்டு முறை ரஷ்யாவின் அதிபராக இருந்தார். அதற்குமேல் அந்த பதவியை வசிக்க ரஷ்ய நாடாளும் மன்றமான தூமா அரசியல்சாசனப்படி வாய்ப்பில்லை. எனவே 2008 ஆம் ஆண்டு தேர்தலுக்குப் பிறகு மெட்வடேவிற்கு அதிபர் பதவியைக் கொடுத்துவிட்டு பிரதமர் பதவியைப் பிடித்தார். நான்கு ஆண்டுகள் பிரதமராக இருந்த விளாடிமிர் புடின் 2012 ஆம் ஆண்டு நடைபெற்ற அதிபர் தேர்தலில் 64 சதவீதத்திற்கு மேலான வாக்குகளைப் பெற்று மூன்றாம் முறையாக அதிபராகத் தேர்ந்தெடுக்கப்பட்டார்.[2] அரசியல் வாழ்க்கை[தொகு] செயிண்ட் பீட்டர்ஸ்பர்க் நிர்வாகம்[தொகு] மே 1990 ல், புட்டின் சர்வதேச விவகாரங்கள் பற்றிய மேயர் சொப்சாக்கின் ஆலோசகராக நியமிக்கப்பட்டார். 28 ஜூன் 1991 இல், அவர் சர்வதேச உறவுகள் மற்றும் வெளிநாட்டு முதலீடுகளை ஊக்குவிக்கும் பொறுப்புக்கான, செயிண்ட் பீட்டர்ஸ்பர்க் மேயர் அலுவலக வெளியுறவு குழு தலைவராக நியமிக்கப்பட்டார். 1994 முதல் 1997 வரை, புடின் செயிண்ட் பீட்டர்ஸ்பர்கின் மற்ற பதவிகளுக்கு நியமனம் செய்யப்பட்டார். மார்ச் 1994 இல், அவர் நகரம் நிர்வாகத்தின் முதல் துணை தலைவர் ஆனார்.1995 ஆம் ஆண்டு முதல் ஜூன் 1997 வரை அவர் JSC செய்தித்தாள் ஆலோசனை வாரியத்தின் தலைவராக இருந்தார். மாஸ்கோ வாழ்க்கை[தொகு] 1996 இல், அனடோலி சொப்சாக்கின் செயின்ட் பீட்டர்ஸ்பர்க் மேயர் தேர்தலில் விளாடிமிர் யகொநோவிடம் தோற்றார். புட்டின் மாஸ்கோவில் ஜூன் 1996 இல் பவெல்போர்டின் தலைமையில் ஜனாதிபதி சொத்து மேலாண்மை துறை துணை முதல்வர் ஆனார். அவர் மார்ச் 1997 வரை இந்த நிலை இருந்தார். 25 ஜூலை 1998 அன்று, யெல்ட்சின் FSB தலைவராக விளாடிமிர் புட்டின்-ஐ (கேஜிபி வாரிசு முகவர் ஒன்று),நியமித்தார். அவர் 1 அக்டோபர் 1998 29 மார்ச் 1999 இல் அதன் ரஷியன் கூட்டமைப்பு பாதுகாப்பு சபையில் அதன் செயலா 1000 ராக நிரந்தர உறுப்பினர் ஆனார். முதல் பிரதமஅமைச்சர் பதவிக்காலம்(1999)[தொகு] 1999 ஆகஸ்ட் 9, செர்ஜி ஸ்டேபசின் தலைமையிலான முந்தைய அரசு நீக்கப்பட்ட பின் என ரஷியன் கூட்டமைப்பு அரசாங்கத்தின் மூன்று பிரதம பிரதமர்களின் ஒருவராக ஜனாதிபதி போரிஸ் யெல்ட்சின் மூலம் நியமிக்கப்பட்டார். முதல் ஜனாதிபதி பதவிக்காலம் (2000-2004)[தொகு] விளாடிமிர் புட்டின் 2000 மே 7ம் திகதி ஜனாதிபதியாகப் பதவியேற்றார். அவரின் பிரதம மந்திரியாக நிதி அமைச்சர் மிகைல் கசிநோவ் நியமிக்கப்பட்டார். மே 2000 ல் அவர் கூட்டாட்சி நிர்வாகத்தினை எளிதாக்கும் பொருட்டு தனது பிரதிநிதிகளின் மேற்பார்வையில் 7 கூட்டாட்சி மாவட்டங்களில் 89 கூட்டாட்சி பகுதியாகப் பிரித்து ஒரு ஆணையை வெளியிட்டார். இரண்டாவது ஜனாதிபதி பதவிக்காலம்(2004-2008)[தொகு] 14 மார்ச் 2004 அன்று, புட்டின் தேர்தலில் 71% வாக்குகள் பெற்று இரண்டாவது முறையாக ஜனாதிபதியாகத் தேர்ந்தெடுக்கப்பட்டார். 2005 ஆம் ஆண்டில் புட்டினால் ரஷ்யாவின் பொது சபை உருவாக்கப்பட்டது. 2005 ஆம் ஆண்டு, தேசிய முன்னுரிமை திட்டங்கள் மூலம் ரஷ்யாவின் சுகாதாரம், கல்வி, வீட்டு வசதி, விவசாயம் மேம்படுத்த முயற்சிகள் மேற்கொள்ளப்பட்டன. இரண்டாவது பிரதமஅமைச்சர் பதவிக்காலம் (2008-2012)[தொகு] புட்டின் அரசியலமைப்பு சட்டத்தின் மூலம் மூன்றாம் அதிபராக பணியாற்ற தடை செய்யப்பட்டார்.முதன்மை துணை பிரதமர் டிமிட்ரி மெட்வெடேவ் அவரது வாரிசாக தேர்ந்தெடுக்கப்பட்டார். 2008 மே 8 ல்,மெட்வெடேவிடம் ஜனாதிபதி பொறுப்பை ஒப்படைத்தார் பின்னர், புட்டின் தனது அரசியல் ஆதிக்கத்தை தக்கவைத்து கொள்ள ரஷ்ய பிரதமராக நியமிக்கப்பட்டார். மூன்றாவது ஜனாதிபதி பதவிக்காலம் (2012 முதல் தற்போது வரை)[தொகு] 2012 மார்ச் 4, புட்டின் முதல் சுற்றில் 63.6% வாக்கு 1000 ள் உடன் 2012 ரஷியன் ஜனாதிபதி தேர்தலில் வெற்றி பெற்றார். மேற்கோள்களும் குறிப்புகளும்[தொகு] - ↑ BBC NEWS | Europe | Film 'reveals' Putin's love life - ↑ 2.0 2.1 http://www.bbc.co.uk/news/world-europe-17254548